Messolonghi News: 1/12/2008\nΜε Υγεία το 2009!!!\nΑναρτήθηκε από Dimitrios Malavetas στις 12/31/2008 12:33:00 μ.μ.\nΟ δήμαρχος Ιεράς Πόλεως Μεσολογγίου την Τρίτη 30 Δεκεμβρίου επισκέφθηκε και αντάλλαξε ευχές με τα μέλη και το προσωπικό του ΚΑΠΗ Μεσολογγίου, με τη διοίκηση, τους εργαζομένους και τους ασθενείς στο Νοσοκομείο της πόλης, καθώς και με το προσωπικό της Αστυνομικής Διεύθυνσης Αιτωλίας και της Πυροσβεστικής Υπηρεσίας Μεσολογγίου.\nΈνω σήμερα παραμονή της Πρωτοχρονιάς επισκέφθηκε στο γραφείο του για να ευχηθεί για τη νέα χρονιά τον Μητροπολίτη Αιτωλίας και Ακαρνανίας κ.κ. Κοσμά.\nΕπίσης τις παραμονές των Χριστουγέννων ο κ. Αναγνωστόπουλος παραβρέθηκε στη χριστουγεννιάτικη γιορτή του Ειδικού Σχολείου Μεσολογγίου μοιράζοντας παιχνίδια στους μαθητές του σχολείου, ενώ σε περισσότερες από 200 άπορες οικογένειες μοιράστηκαν τρόφιμα και γλυκίσματα για το εορταστικό τραπέζι.\nΜετά το τέλος των επισκέψεων του ο δήμαρχος Ιεράς Πόλεως Μεσολογγίου σε δηλώσεις του σημείωσε:\n«Θεώρησα υποχρέωσή μου αυτές τις γιορτινές μέρες έστω και για λίγο να βρεθώ δίπλα σε συμπολίτες μας που δίνουν καθημερινά το δικό τους αγώνα, από διάφορα μετερίζια.\nΤο 2008 μας αποχαιρετά με μια ανθρωποσφαγή στην Παλαιστίνη, πρόσφατα και στη χώρα μας βιώσαμε μια κοινωνική κρίση, ενώ συνεχίζουμε να βιώνουμε την οικονομική.\nΕύχομαι η αυγή της νέας χρόνιας να θέσει αυτές τις καταστάσεις στο χρονοντούλαπο της ιστορίας και η νέα χρονιά να είναι ειρηνική, δημιουργική και να φέρει την ελπίδα για ένα καλύτερο αύριο.\nΧρόνια Πολλά με υγεία η έλευση του νέου χρόνου».\nΑναρτήθηκε από Dimitrios Malavetas στις 12/31/2008 12:14:00 μ.μ.\nΠΡΟΓΡΑΜΜΑ ΕΟΡΤΑΣΜΟΥ ΤΗΣ ΠΡΩΤΟΧΡΟΝΙΑΣ ΠΕΜΠΤΗ 1 ΙΑΝΟΥΑΡΙΟΥ 2009 ΣΤΗΝ ΙΕΡΗ ΠΟΛΗ ΜΕΣΟΛΟΓΓΙΟΥ\nΔοξολογία για την Πρώτη του Έτους στον Μητροπολιτικό Ιερό Ναό του Αγίου Σπυρίδωνα, χοροστατούντος του Σεβασμιωτάτου Μητροπολίτη της Ιεράς Μητροπόλεως Αιτωλίας και Ακαρνανίας κ.κ. Κοσμά θα τελεσθεί στις 10 το πρωί.\nΜετά το πέρας της Δοξολογίας θα πραγματοποιηθεί κοπή της πρωτοχρονιάτικης πίτας και δεξίωση στη Λέσχη Αξιωματικών Φρουράς Ιεράς Πόλεως Μεσολογγίου.\nΑμέσως μετά ο δήμαρχος Ιεράς Πόλεως Μεσολογγίου θα δεχθεί ευχές των αρχών και των πολιτών της πόλης στο Παλαιό Δημαρχείο.\nΑναρτήθηκε από Dimitrios Malavetas στις 12/31/2008 12:07:00 μ.μ.\nO νομάρχης Αιτωλοακαρνανίας Θύμιος Σώκος παραχώρησε συνέντευξη στην εφημερίδα «Πολιτεία Αιτωλών και Ακαρνάνων» και συγκεκριμένα στο διευθυντή της εφημερίδας Γιώργο Ροΐδη, μιλώντας για όλους και για όλα.\nΟ κ. Σώκος περιγράφει τις προτεραιότητες του και αναφέρεται στο έργο του λέγοντας πως «δίνουμε καθημερινά μάχες για να κερ δίσουμε χαμένο χρόνο και χαμένες ευκαιρίες».\nΥπογραμμίζει όμως πως δεν έχει τη συνεργασία που θα ήθελε με φορείς και με την αυτοδιοίκηση του νομού, ενώ για το Leader Aλείας επιμένει πως η πρόταση της Αιτωλικής «δεν νομιμοποιείται ηθικά».\n«Οι κυβερνώντες δεν έχουν κότσια… Κοροϊδεύουν την Αιτωλοακαρνανία» σχολιάζει καυστικά τη διαχείριση της κυβέρνησης γύρω από το θέμα του Εφετείου, ενώ εξαπολύει κατηγορώ και στα στελέχη της Ν.Δ. εξ αφορμής και της επίσκεψης Στυλιανίδη.\nΟ κ. Σώκος εξηγεί γιατί δεν συγκάλεσε νομαρχιακό συμβούλιο για το Εφετείο και το Πανεπιστήμιο, ενώ για την εκτροπή του Αχελώου υπογραμμίζει πως, αν το ΠΑΣΟΚ κυβερνήσει, περιμένει από τον Γ. Παπανδρέου «να υλοποιήσει αυτό που γενναία είπε στο Κιλελέρ»..»\n«Λιθάνθρακας δεν θα επιτραπεί ποτέ να γίνει» λέει για το Πλατυγιάλι και καλεί την κυβέρνηση να πάρει θέση στο ζήτημα. Στην ερώτηση για το αν θα ζητήσει ανανέωση της θητείας του στη νομαρχιακή αυτοδιοίκηση το 2010, απαντά πως «είναι νωρίς ακόμα», αφήνοντας όλα τα ενδεχόμενα ανοιχτά.\nΣτην ίδια συνέντευξη ο Θύμιος Σώκος κάνει λόγο για μη συνεργασία με φορείς του νομού (δήμους κλπ.) στο βαθμό που επιθυμούσε, ενώ με κομψό τρόπο αντιπαρέρχεται τα όσα έχουν διαδραματισθεί σχετικά με τις προτάσεις για το Leader Αλιείας.\nΓια να διαβάσετε όλη την συνέντευξη (ΠΑΤΗΣΤΕ ΕΔΩ).\nΑναρτήθηκε από Dimitrios Malavetas στις 12/31/2008 11:43:00 π.μ.\nΟι Οικο-μαχητές (Νέοι από Μεσολόγγι, Πάτρα και Αθήνα) αποτελούν μια νεοσύστατη άτυπη ομάδα νέων που σκοπό έχει την ευαισθητοποίηση των τοπικών κοινωνιών σε θέματα προστασίας περιβάλλοντος και αειφόρου ανάπτυξης.\nΟι νέες συνθήκες διαβίωσης , οι γρήγοροι ρυθμοί ζωής ,μας κάνουν να ξεχνούμε την φύση και τα αγαθά που απλόχερα μας προσφέρει .\nΓια το λόγο αυτό η άτυπη αυτή ομάδα νέων έχει ως πρώτο μέλημα την επαναφορά του ανθρώπου και ιδιαίτερα του νέου κοντά στην φύση , την επαγρύπνηση της κοινωνίας για τον κίνδυνο που μας κτυπά της πόρτα καθώς επίσης δραστηριοποίηση στον τομέα της αειφόρου ανάπτυξης.\nΚάθε τοπική κοινωνία οφείλει να συνειδητοποιήσει τον ρόλο της και να πάρει τα ηνία των εξελίξεων\nΗ πρώτη δραστηριότητα , με τίτλο «Αλλάζοντας Τοπίο» , θα λάβει χώρα στο Μεσολόγγι την περίοδο 28/12/2008 έως και 02/01/2009. Η δραστηριότητα χρηματοδοτείται από το πρόγραμμα της Ε.Ε. «Νέα Γενιά σε Δράση» , Ινστιτούτο Νεολαίας.\nΗ δραστηριότητα αποτελεί διερευνητική συνάντηση που έχει στόχο να φέρει κοντά αντιπροσώπους από ευρωπαϊκές οργανώσει ς νεολαίας, να παρέχει γνώση πάνω στην οργάνωση δράσεων σε ευρωπαϊκό επίπεδο, να συμβάλλει στην ανταλλαγή εμπειριών και να δημιουργήσει συνθήκες συνεργασίας.\nΜέσα από διαφορετικές δραστηριότητες οι νέοι συμμετέχοντες θα μάθουν για τις μεθόδους της άτυπης εκπαίδευσης και θα δουλέψουν στο πλαίσιο μιας πολύ-πολιτισμικής ομάδας. Ερχόμενοι σε επαφή και χρησιμοποιώντας τις καλές πρακτικές και τις εμπειρίες των οργανώσεων από τις οποίες προέρχονται θα αποκτήσουν καλύτερη οπτική του σημαντικού ρόλου τους ως youth leader στην αντιμετώπιση προβλημάτων σε ευρωπαϊκό επίπεδο.\nΤο σημαντικότερο στοίχημα για την νεολαία είναι το μέλλον και η αειφόρος ανάπτυξη συνδέεται άρρηκτα με αυτό . Η ευαισθητοποίηση και η σωστή πληροφόρηση των νέων ανθρώπων θα συμβάλει στην κατανόηση του ρόλου τους μέσα στο περιβάλλον, το οποίο και τους έχει άμεση ανάγκη.\nΠαράλληλη θα είναι η συνεργασία και με το Τοπικό Συμβούλιο Νέων Μεσολογγίου (ΤΟΣΥΝ Μεσολογγίου ) το οποίο και προσβλέπει όπως και οι Οικο-μαχητές στην πληροφόρηση και ανάπτυξη περαιτέρω συνεργασιών , καθώς επίσης και στην απόκτηση γνώσεων για το πρόγραμμα Νέα Γενιά σε Δράση.\nΑναρτήθηκε από Dimitrios Malavetas στις 12/29/2008 12:58:00 μ.μ.\nΕδώ και πάρα πολλά χρόνια στην είσοδο της πόλης του Μεσολογγίου είχε τοποθετηθεί μια μαρμάρινη βάση στην οποία θα τοποθετούταν γλυπτό αφιερωμένο στους ήρωες της Εθ νικής Αντίστασης.\nΤην προπαραμονή των Χριστουγέννων τοποθετήθηκε στη βάση αυτή γλυπτό του Βασίλη Αναστασόπουλου. Το γλυπτό απεικονίζει το παγκόσμιο σύμβολο της Ειρήνης, το περιστέρι και φιλοτεχνήθηκε ειδικά για το σκοπό που προαναφέραμε με δαπάνη του δήμου Ιεράς Πόλεως Μεσολογγίου.\nΈκπληκτοι οι υπεύθυνοι του δήμου διαπίστωσαν το πρωί της παραμονής των Χριστουγέννων το περιστέρι να …λείπει από τη θέση του αφού άγνωστοι είχαν «φροντίσει» να σπάσου ν τη βάση του γλυπτού… και να «κατεβάσουν» το περιστέρι από τη θέση του τοποθετώντας το στα κάγκελα της περίφραξης…\nΤις επόμενες ημέρες αναμένεται να αποκατασταθεί η ζημιά και να ξανατοποθετηθεί στη θέση του το γλυπτό, ενώ θα υποβληθεί και μήνυση κατ’ αγνώστων από το δήμο.\nΠάντως η ενέργεια αυτή δημιουργεί προβληματισμό για τα κίνητρα αυτής της κακόβουλης ενέργειας….\nΑναρτήθηκε από Dimitrios Malavetas στις 12/29/2008 11:38:00 π.μ.\nΣτα 61 του ,ύστερα από πολύχρονη μάχη με τον καρκίνο έφυγε σήμερα από κοντά μας ένας καλός φίλος, ο Νίκος Λοκοβίτης.\nΠάλεψε με τον καρκίνο ίσως όσο κανείς άλλος. Ποτέ όλα αυτά τα χρόνια δεν έκρυψε ή καλύτερα δεν υπέκυπτε στο πρόβλημά του. Το αντίθετε θα λέγαμε…\nΜέχρι και πριν λίγες ημέρες από το κρεβάτι του πόνου στο νοσοκομείο του Μεσολογγίου συνέχιζε να ενδιαφέρεται, να νοιάζεται και να ρωτά για όλους τους φίλους του και για τα τεκταινόμενα στην πόλη.\nΚι αυτό διότι μέχρι και το τέλος ήταν από τους πλέον ενεργούς Πολίτες του Μεσολογγίου.\nΟ Νικόλας εγκαταστάθηκε μόνιμα στο Μεσολόγγι στα τέλη της δεκαετίας του ’70 «στήνοντας» το εργοστάσιο χρωμάτων Color Hellas το οποίο λειτούργησε έως και τα μέσα της δεκαετίας του ’90 όταν και καταστράφηκε ολοσχερώς από πυρκαγιά.\nΑκολούθησαν οικονομικά προβλήματα τα οποία και αντιπαρήλθε με πολλές προσωπικές θυσίες.\nΔιετέλεσε δημοτικός σύμβουλος Μεσολογγίου την περίοδο 1983-86. Μέχρι και τώρα ήταν εκλεγμένο μέλος του Δ.Σ. στο Βιοτεχνικό τμήμα του Επιμελητηρίου Αιτωλοακαρνανίας έχοντας αναπτύξει σημαντική δράση στην προώθηση του επιμελητηριακού θεσμού, επίσης ήταν μέλος του Εμποροβιομηχανικού Συλλόγου Μεσολογγίου και πολλών άλλων συλλόγων.\nΕίχε έντονη πολιτική δράση με το κόμμα της ΝΔ του οποίου ήταν ενεργό στέλεχος.\nΜεγάλη όμως ήταν η ενασχόλησή του με τον Ραδιοφωνικό Σταθμό Μεσολογγίου όπου και διετέλεσε πρόεδρος για περισσότερα από 6 χρόνια με πιο πρόσφατες θητείες στις περιόδους 2002-04 και 2004-06.\nΚατά την προσωπική μας εκτίμηση η σπουδαιότερη συνεισφορά του στον Ραδιοφωνικό Σταθμό ήταν η απόφασή του να μεταφέρει το Κέντρο Εκπομπής των FM, από την Σταμνά στον Άγιο Πέτρο Ελληνικών, μιας και αν δεν είχε συμβεί αυτό τότε πολύ δύσκολα θα μιλάγαμε σήμερα για …Ραδιοφωνικό Σταθμό Μεσολογγίου.\nΜ’ αυτά τα λίγα λόγια θέλουμε να αποχαιρετήσουμε έναν καλό μας φίλο που μας συμβούλευε και στα εύκολα και στα δύσκολα και που δύσκολα θα λησμονήσουμε.\nΑυτήν την στιγμή το μόνο που μπορούμε να πούμε είναι: καλό ταξίδι φίλε Νίκο και να είναι ελαφρύ το χώμα που θα σκεπάσει.\nΚατερίνα, Δάφνη και Σίσσυ να τον θυμάστε.\nΥ.Γ. Αναφορικά με τον Ραδιοφωνικό Σταθμό Μεσολογγίου θα μπορούσαμε να γράψουμε πολύ περισσότερα αφού είχαμε για 6 χρόνια συνεργαστήκαμε μαζί χωρίς ποτέ να ανταλλάξουμε την παραμικρή κουβέντα. Χρόνια που για εμάς ήταν χρόνια εμπειρίας και κοινωνικής γνώσης.\nΑναρτήθηκε από Dimitrios Malavetas στις 12/27/2008 10:47:00 μ.μ.\nΤο 2009 να είναι μια χρονιά δημιουργική, γεμάτη Ευτυχία και Υγεία!!!\nΑναρτήθηκε από Dimitrios Malavetas στις 12/24/2008 10:09:00 π.μ.\nΠαρέμβαση Καραμανλή για τις ελλείψεις πλωτών μέσων στα Λιμεναρχεία Μεσολογγίου και Αστακού\nΤην παρέμβαση του Ιδιαιτέρου Γραφείου του Πρωθυπουργού προκάλεσε η ανοιχτή επιστολή διαμαρτυρίας του δημάρχου Ιεράς Πόλεως Μεσολογγίου Γιάννη Αναγνωστόπουλου στον Υπουργό Εμπορικής Ναυτιλίας για τις ελλείψεις πλωτών μέσων στα λιμεναρχεία Μεσολογγίου και Αστακού.\nΤο Ιδιαίτερο Γραφείο του Πρωθυπουργού με έγγραφό του στον κ. Παπαληγούρα ζητά την άμεση επίλυση του ζητήματος και την ενημέρωση του Πρωθυπουργού για τις ενέργειες που θα γίνουν.\nΝα σημειωθεί ότι αφορμή για την ανοιχτή επιστολή του δημάρχου Ιεράς Πόλεως Μεσολογγίου για την έλλειψη πλωτών μέσων στα λιμεναρχεία Μεσολογγίου και Αστακού αποτέλεσε το τραγικό γεγονός του πνιγμού τριών ερασιτεχνών ψαράδων στις εκβολές του Αχελώου στις 8 Δεκεμβρίου 2008.\nΑναρτήθηκε από Dimitrios Malavetas στις 12/17/2008 01:25:00 μ.μ.\nΚατά πλειοψηφία εγκρίθηκαν το τεχνικό Πρόγραμμα και ο Προϋπολογισμός του δήμου Ναυπάκτου\n«Το 2009 είναι χρονιά ανάπτυξης για τον τόπο μας. Η κοινωνική πολιτική και τα έργα ανάπτυξης γίνονται με έργα και όχι με λόγια», τόνισε ο Δήμαρχος Ναυπάκτου Θανάσης Παπαθανάσης στο Δημοτικό Συμβούλιο\n· Μείωση 50% στα δημοτικά τέλη για τους δημότες που έχουν στις οικογένειές τους προστατευόμενα μέλη ΑΜΕΑ.\n· Ψηφίστηκε το Τεχνικό Πρόγραμμα, ύψους 6.370.000 ευρώ και ο Προϋπολογισμός του Δήμου Ναυπάκτου.\nΤη μείωση κατά 50% στα δημοτικά τέλη για τους δημότες που έχουν στις οικογένειές τους προστατευόμενα μέλη ΑΜΕΑ, ψήφισε ομόφωνα το Δημοτικό Συμβούλιο Ναυπάκτου.\n«Η απόφαση αυτή αποτελεί έμπρακτη εκδήλωση αλληλεγγύης και ανθρωπιάς προς τους συμπολίτες μας που έχουν πραγματικά ανάγκη», ανέφερε ο δήμαρχος Ναυπάκτου Θανάσης Παπαθανάσης. Όπως ο ίδιος σημείωσε «στη σύγχρονη κοινωνία η έμπρακτη απόδειξη προσφοράς και αλληλεγγύης, ανθρωπισμού και αγάπης αποτελούν τα ισχυρότερα κίνητρα για ένα αισιόδοξο και περισσότερο ελπιδοφόρο μέλλον».\nΓια πρώτη φορά ο ισολογισμός του Δήμου Ναυπάκτου, από το 2002 μετά από «τη συνετή και διαφανή οικονομική πολιτική που ακολουθήθηκε έκλεισε με θετική χρήση», όπως ο ανέφερε δήμαρχος Ναυπάκτου.\nΣτην ίδια συνεδρίαση ψηφίστηκε το Τεχνικό Πρόγραμμα του Δήμου Ναυπάκτου, για το έτος 2009, ύψους 6.370.000 ευρώ, όπου ο προϋπολογισμός των νέων έργων για τη νέα χρονιά είναι τρεις φορές μεγαλύτερος σε σχέση με την προηγούμενη. Το Τεχνικό Πρόγραμμα συμπεριλαμβάνει μία σειρά αναπτυξιακών έργων τόσο για τον παραδοσιακό αστικό ιστό, όσο και για τα Τοπικά Διαμερίσματα. «Από την πρώτη στιγμή που αναλάβαμε τα καθήκοντά μας θέσαμε ως μία από τις βασικές μας προτεραιότητες την ισόρροπη ανάπτυξη κέντρου και περιφέρειας.\nΚάναμε τα πρώτα ουσιαστικά βήματα υλοποιώντας μια σειρά μικρών και μεγάλων έργων για τη βελτίωση των υποδομών αλλά και την αναβάθμιση της ποιότητας ζωής των συμπολιτών μας, ανεξαρτήτως του πού ζουν. Με γνώμονα τη βελτίωση της ποιότητας ζωής των κατοίκων συνολικά της πόλης μας, αλλά και την ανάπτυξη του τόπου μας καταρτίσαμε ένα ουσιαστικό και στοχευμένο ΤΕΧΝΙΚΟ ΠΡΟΓΡΑΜΜΑ για τη νέα χρονιά, ύψους 6.370.000 ευρώ», δήλωσε ο Θανάσης Παπαθανάσης.\nΓια τον Προϋπολογισμό, που ψηφίστηκε, ο δήμαρχος σημείωσε ότι από την αρχή της θητείας αυτής της Δημοτικής Αρχής παρουσιάστηκε πλήρης και λεπτομερειακή εικόνα της οικονομικής κατάστασης που παρελήφθη.\n«Με σαφήνεια και κατηγορηματικότητα δηλώσαμε ότι πρώτος μας στόχος είναι το νοικοκύρεμα των οικονομικών του Δήμου μας. Τα δύο χρόνια που πέρασαν, με σκληρή και συστηματική προσπάθεια, με διαφάνεια και ορθολογικό προγραμματισμό, καταφέραμε να μειώσουμε το έλλειμμα περισσότερο από 50% και να αυξήσουμε τις δυνατότητες για επενδύσεις και για έργα ανάπτυξης και προοπτικής. Το σημαντικότερο όμως είναι ότι ο νέος προϋπολογισμός είναι ρεαλιστικός και δίνει αναπτυξιακή πορεία στον τόπο μας. Και αυτό είναι κάτι που η κοινωνία το αναγνωρίζει», ανέφερε στην τοποθέτησή του ο δήμαρχος Ναυπάκτου Θανάσης Παπαθανάσης.\nΑναρτήθηκε από Dimitrios Malavetas στις 12/17/2008 11:06:00 π.μ.\nΣυγκροτήθηκε σε σώμα το νέο Δ.Σ. της Α΄ Ε.Λ.Μ.Ε. Αιτωλ/νίας που προήλθε από τις εκλογές της 2-12-2008 ως εξής:\nΠρόεδρος: Γιαννούλου Αναστασία\nΑντιπρόεδρος: Ξουργιάς Σπύρος\nΓραμματέας: Κρήτας Όθων\nΤαμίας: Καρακώστας Κώστας\nΜέλη: Ρήγας Νίκος\nΓια τα αναλυτικά αποτελέσματα των εκλογών της Α΄ΕΛΜΕ Αιτ/νιας (πατήστε εδώ)\nΑναρτήθηκε από Dimitrios Malavetas στις 12/17/2008 10:56:00 π.μ.\nΈνοπλη ληστεία το πρωί στο υποκατάστημα της ΑΤΕ Bank στην Κατοχή\nΓύρω στις 8 και είκοσι το πρωί δύο άνδρες φορώντας κουκούλες και κρατώντας στα χέρια δύο καλάσνικοφ εισέβαλαν στο κατάστημα και προτάσσοντας τα όπλα ο ένας κινήθηκε προς την πλευρά του διευθυντή και ο άλλος προς το ταμείο πυροβολώντας μια φορά στ ον αέρα για εκφοβισμό.\nΟι δυο ληστές ζήτησαν από τους υπαλλήλους να τους δώσουν όσα χρήματα υπήρχαν στα ταμεία τα οποία και έβαλαν σε σάκο.\nΤελικά αφού πήραν μαζί τους χρηματικό ποσό γύρω στις 40.000€ έφυγαν προς άγνωστη κατεύθυνση με ΙΧ αυτοκίνητο που οδηγούσε συνεργός τους και το οποίο όπως διαπιστώθηκε είχε κλαπεί προ ημερών από την Αθήνα.\nΗ αστυνομία έχει εξαπολύσει ανθρωποκυνηγητό για τον εντοπισμό των τριών δραστών.\nΝα σημειωθεί ότι είναι η δεύτερη ληστεία τράπεζας στην Αιτωλοακαρνανία σε διάστημα ενός μήνα, αφού με παρόμοιο τρόπο άγνωστοι είχαν ληστέψει το υποκατάστημα της Αγροτικής Τράπεζας στο Παναιτώλιο.\nΠάντως η ληστεία αυτή αναδεικνύει το έλλειμμα αστυνόμευσης στην περιοχή του δήμου Οινιάδων καθώς δεν υπάρχει σε λειτουργία ούτε καν αστυνομικός σταθμός!!!\nΈτσι μέχρι να φθάσουν στην περιοχή περιπολικά από το Αιτωλικό και το Μεσολόγγι χάθηκε πολύτιμος χρόνος μισής και πλέον ώρας… με αποτέλεσμα οι δράστες στην κυριολεξία να φύγουν ανενόχλητοι!!!\nΑναρτήθηκε από Dimitrios Malavetas στις 12/16/2008 02:49:00 μ.μ.\nΕπίσημη επίσκεψη στο Δημαρχείο Μεσολογγίου πραγματοποίησε σήμερα ο υπεύθυνος του τομέα Ανάπτυξης του ΠΑΣΟΚ Μιχάλης Χρυσοχοΐδης στο πλαίσιο περιοδείας που πραγματοποίησε στην Αιτωλοακαρνανία.\nΤον Μιχάλη Χρυσοχοΐδη υποδέχτηκε ο δήμαρχος Ιεράς Πόλεως Μεσολογγίου Γιάννης Αναγνωστόπουλος παρουσία σύσσωμης της δημοτικής αρχής της πόλης αλλά και του βουλευτή Θάνου Μωραΐτη, του δημάρχου Αιτωλικού Νίκου Γαλάνη καθώς και του πρώην βουλευτή Ανδρέα Μακρυπίδη και των πολιτευτών Δημήτρη Σωμάκη και Θανάση Κατερινόπουλου.\nΟ δήμαρχος Ιεράς Πόλεως Μεσολογγίου αφού καλωσόρισε και ευχαρίστησε τον κ. Χρυσοχοΐδη για την επίσκεψη στην πόλη μέσα σε μια δύσκολη συγκυρία εξαιτίας των γεγονότων που πυροδότησε η δολοφονία του Αλέξη Γρηγορόπουλου αλλά και της οικονομικής κρίσης και φυσικά αναφέρθηκε στις αναπτυξιακές προοπτικές του Μεσολογγίου καθώς και στα προβλήματα που δημιουργούν «ανάχωμα» στην ανάπτυξη.\nΣυγκεκριμένα ο κ. Αναγνωστόπουλος τόνισε ότι υπάρχουν τεράστιες καθυστερήσεις στην έναρξη του ΕΣΠΑ 2007-13 με αποτέλεσμα να καθυστερεί δραματικά η έναρξη έργων υποδομής που έχουν σχεδιαστεί από τη δημοτική αρχή.\nΕπίσης αναφέρθηκε στα προβλήματα που έχουν δημιουργηθεί στις επενδυτικές δραστηριότητες στην περιοχή εξαιτίας του θεσμικού πλαισίου που διέπει την προστασία των αρχαιολογικών χώρων αλλά και στην στάση που τηρεί η ΚΕΔ για τη δημόσια γη.\nΟ δήμαρχος Ιεράς Πόλεως Μεσολογγίου παρουσίασε την πρόταση που εκπονήθηκε μέσω της Αιτωλικής Αναπτυξιακής και θα κατατεθεί για έγκριση από το Υπ. Αγροτικής Ανάπτυξης ώστε η ευρύτερη περιοχή της λιμνοθάλασσας να ενταχθεί μέσω του Leader Αλιείας στις 9 εξαρτημένες περιοχές αλιείας της Ελλάδας που θα πιστοποιηθούν από την Ε.Ε.. Κάτι που θα δημιουργήσει μια μακροχρόνια αναπτυξιακή προοπτική στην περιοχή.\nΟ κ. Αναγνωστόπουλος έκανε ιδιαίτερη αναφορά στην αναγκαιότητα ουσιαστικής λειτουργίας του Πλατυγιαλιού αλλά και της ολοκλήρωσης των έργων στη Μαρίνα Μεσολογγίου.\nΦυσικά, ο δήμαρχος Ιεράς Πόλεως Μεσολογγίου δεν παρέλειψε να τονίσει ότι το Μεσολόγγι αποτελεί έναν σημαντικό πόλο τριτοβάθμιας εκπαίδευσης που θα πρέπει να ενισχυθεί τόσο με την ενδυνάμωση του ΤΕΙ όσο και με την ίδρυση Πανεπιστημιακών σχολών θεωρητικής κατεύθυνσης.\nΤέλος ο κ. Αναγνωστόπουλος υπογράμμισε το θεσμικό ρόλο της πόλης του Μεσολογγίου ως πρωτεύουσα της Αιτωλοακαρνανίας ζητώντας την επανίδρυση του Εφετείου.\nΑπό την πλευρά του ο κ. Χρυσοχοΐδης ευχαρίστησε το δήμαρχο Μεσολογγίου για τη θερμή φιλοξενία και υπογράμμισε ότι το ΠΑΣΟΚ είναι έτοιμο να υπογράψει ένα νέο έντιμο συμβόλαιο με το λαό για να αντιμετωπίσει ως Κυβέρνηση τα προβλήματα που σωρεύτηκαν στη χώρα και που έχουν στερήσει την ελπίδα από τη νεολαία εξαιτίας της κυβερνητικής πολιτικής των τελευταίων χρόνων.\nΟ δήμαρχος Ιεράς Πόλεως Μεσολογγίου προσέφερε τον πρώην υπουργό σε ανάμνηση της επίσκεψης του στην πόλη ένα ασημένιο σετ γραφείου καθώς και παραδοσιακό αυγοτάραχο Μεσολογγίου.\nΣτην συνέχεια ο Μιχάλης Χρυσοχοΐδης ξεναγήθηκε στην Πινακοθήκη του δήμου εκφράζοντας τον θαυμασμό του για τα ιστορικά κειμήλια που εκτίθενται και ακολούθως ο δήμαρχος Ιεράς Πόλεως Μεσολογγίου τον συνόδευσε σε επίσκεψη που πραγματοποίησε στα γραφεία της Δ.Ο. ΠΑΣΟΚ Μεσολογγίου.\nΟ δήμαρχος Ιεράς Πόλεως Μεσολογγίου στην συνέχεια παρευρέθηκε σε συνάντηση του υπευθύνου του τομέα Ανάπτυξης του ΠΑΣΟΚ με παραγωγικούς φορείς της περιοχής στο Εργατικό Κέντρο της πόλης όπου και σε ομιλία του α ο κ. Αναγνωστόπουλος ανέπτυξε διεξοδικά όλα τα αναπτυξιακά ζητήματα του δήμου, τις προοπτικές και κυρίως τις αναπτυξιακές δράσεις που αναλαμβάνει η δημοτική αρχή.\nΓια τα κύρια σημεία της ομιλίας του δημάρχου Ιεράς Πόλεως Μεσολογγίου (πατήστε εδώ)\nΝωρίτερα ο κ. Χρυσοχοϊδης είχε συνάντηση με το νομάρχη Αιτωλοακαρνανίας Θύμιο Σώκο στο νομαρχιακό κατάστημα στο Μεσολόγγι(πατήστε εδώ για τα κύρια σημεία της ομιλίας του Νομάρχη) και το βράδυ θα μιλήσει στο Αγρίνιο.\nΑναρτήθηκε από Dimitrios Malavetas στις 12/15/2008 03:14:00 μ.μ.\nΟ δήμαρχος Ιεράς Πόλεως Μεσολογγίου Γιάννης Αναγνωστόπουλος με επιστολή που απέστειλε σήμερα Τρίτη 9 Δεκεμβρίου στον Υπουργό Εμπορικής Ναυτιλίας Αναστάση Παπαληγούρα ζητά την άμεση διάθεση στο Λιμεναρχείο Μεσολογγίου πλωτών μέσων.\nΚι αυτό διότι εδώ και αρκετό διάστημα το Λιμεναρχείο δεν διαθέτει κανένα σκάφος.\nΗ έλλειψη αυτή αναδείχθηκε με τον πιο περίτρανο τρόπο στο τραγικό συμβάν του πνιγμού των τριών ερασιτεχνών ψαράδων από το Αγρίνιο στις εκβολές του Αχελώου όταν οι άνδρες της Ακτοφυλακής αναγκάστηκαν να κάνουν έρευνες με ιδιωτικά σκάφη αφού δεν είχαν στη διάθεσή τους τα υπηρεσιακά.\nΟ δήμαρχος Ιεράς Πόλεως Μεσολογγίου ζητά την άμεση παρέμβαση του Υπουργού Εμπορικής Ναυτιλίας ώστε να διατεθούν τόσο στο Λιμεναρχείο Μεσολογγίου όσο και του Αστακού τα απαραίτητα πλωτά.\nΓια να διαβάσετε την επιστολή του δημάρχου Μεσολογγίου πατήστε εδώ\nΑναρτήθηκε από Dimitrios Malavetas στις 12/11/2008 01:51:00 μ.μ.\n«Η θέα του Μεσολογγίτικου τοπίου» από τον Θανάση Μακρή στην Πινακοθήκη Μοσχανδρέου\nΤο Σάββατο πρωί της 6ης Δεκεμβρίου έγιναν τα εγκαίνια της ατομικής έκθεσης του καλλιτέχνη Θανάση Μακρή με τίτλο «Η θέα του Μεσολογγίτικου τοπίου» που φιλοξενείται στους χώρους της Πινακοθήκης Σύγχρονης Τέχνης Αιτωλοακαρνανίας «Χρήστου & Σοφίας Μοσχανδρέου» και τελεί υπό την αιγίδα του Δήμου Ιεράς Πόλεως Μεσολογγίου.\nΤα εγκαίνια πραγματοποίησε, ο δήμαρχος Ιεράς Πόλεως Μεσολογγίου Γιάννης Αναγνωστόπουλος, ο οποίος στον σύντομο χαιρετισμό του είπε:\n«Με ιδιαίτερη χαρά βρισκόμαστε για μία ακόμη φορά στους φιλόξενους χώρους της Πινακοθήκης Σύγχρονης Τέχνης Αιτωλοακαρνανίας με την ευκαιρία της έκθεσης ζωγραφικής του καλλιτέχνη Θανάση Μακρή με τίτλο ‘‘Η Θέα του Μεσολογγίτικου Τοπίου’’. Η δημιουργία έξω από το χώρο που οριοθετεί το κέντρο μιας χώρας, αλλά και η παρουσίαση σημαντικών εκδηλώσεων σε διάφορους τομείς της ανθρώπινης δραστηριότητας, στο χώρο του πολιτισμού κυρίως, αυτό που συνήθως αποκαλούμε «αποκέντρωση», είναι δείγμα κοινωνικής και πνευματικής υγείας και παράγοντας πολιτιστικής ανάπτυξης.\nΟ Δήμος Ιεράς Πόλεως Μεσολογγίου, μιας πόλης με περίσσεια πολιτιστική κληρονομιά και με μνήμες από το παρελθόν που φωτίζουν το μέλλον, μιας πόλης που τα εκπληκτικά τοπία, η απαράμιλλη ομορφιά της και η θέα ενός τοπίου που σε οδηγεί πέρα από τον ορίζοντα, στηρίζει κάθε προσπάθεια που συμβάλλει στην πολιτιστική ανάταση των κατοίκων του.\nΘερμά συγχαρητήρια στους ιδρυτές της Πινακοθήκης Σύγχρονης Τέχνης Αιτωλοακαρνανίας που για περισσότερο από μία δεκαετία με τη δραστηριότητα που αναπτύσσουν σε μια μικρή πόλη όπως το Μεσολόγγι, με το τόσο ιστορικό, πνευματικό, αισθητικό και οικολογικό βάρος, είναι ένα από τα πιο αισιόδοξα και αξιέπαινα δείγματα ».\nΗ Πινακοθήκη Μοσχανδρέου που διανύει την δεύτερη δεκαετία πολιτιστικής προσφοράς στην Αιτωλ/νία και στο Μεσολόγγι, κατέστη πολιτιστικός φορέας για την σοβαρή και αξιόλογη δράση της, είναι δε η πρώτη φορά που φιλοξενεί ατομική έκθεση .\nΟ Θανάσης Μακρής γεννήθηκε στη Καλαμάτα το 1955 . Σπούδασε στην Α.Σ.Κ.Τ. με δάσκαλο τον Γιάννη Μόραλη,ενώ συνέχισε τις σπουδές του με υποτροφία στην Beaux-Arts στο Παρίσι .\nΔιάρκεια έκθεσης: έως 30 Μαρτίου 2009\nΏρες λειτουργίας: Σάββατο & Κυριακή 11.00 – 13.00\nΤηλ. επικοιν.: 26310 51016\nΣτην φωτό: από αριστερά ο ζωγράφος Θανάσης Μακρής, στο κέντρο η υπεύθυνη της Πινακοθήκης Μοσχανδρέου κα Όλγα Στεφανάτου, και δεξιά ο Δήμαρχος Μεσολογγίου κ. Γιάννης Αναγνωστόπουλος.\nΑναρτήθηκε από Dimitrios Malavetas στις 12/11/2008 01:36:00 μ.μ.\nΑπόψε, οι μαθητές των Λυκείων της περιοχής\nσυμμετέχουμε στο πανελλήνιο πένθος για τον άδικο\nχαμό του συμμαθητή μας Αλέξανδρου Γρηγορόπουλου\nαπό σφαίρα οργάνου της τάξης\nΣ.Ε. Μαθητών Μεσολογγίου\nΑναρτήθηκε από Dimitrios Malavetas στις 12/09/2008 03:35:00 μ.μ.\nΣυνεργασία Βερελή - Παπαθανάση για το Οικιστικό της Ναυπάκτου\nΓια τα μεγάλα προβλήματα του Δήμου Ναυπάκτου, ενημέρωσε ο δήμαρχος Ναυπάκτου Θανάσης Παπαθανάσης, το Βουλευτή Αιτ/νίας Χρίστο Βερελή στη συνάντηση που είχε στο χθες γραφείο του.\nΕιδικότερα ο δήμαρχος Ναυπάκτου συζήτησε με τον πρώην Υπουργό τις εξελίξεις στο θέμα του Οικιστικού, ένα πρόβλημα που επί χρόνια ταλανίζει τη Ναύπακτο.\nΑμέσως μετά τη συνάντηση ο Θανάσης Παπαθανάσης έκανε την ακόλουθη δήλωση :\n«Σε συνεργασία με το ΥΠΕΧΩΔΕ επισπεύσθηκε και ήδη εκπονείται σχετική Μελέτη από τις αρμόδιες Πολεοδομικές Υπηρεσίες του Υπουργείου, ώστε να προχωρήσει η έκδοση σχετικού Προεδρικού Διατάγματος. Με προσεκτικούς χειρισμούς σε συνεχή συνεργασία με τις υπηρεσίες του ΥΠΕΧΩΔΕ προχωρούμε στην επίλυση ενός σημαντικού προβλήματος για το Δήμο Ναυπάκτου».\nΓια την παρέμβαση του πρώην Υπουργού ΠΕΧΩΔΕ και Βουλευτή Αιτ/νίας Χρίστου Βερελή προς το ΥΠΕΧΩΔΕ για το Οικιστικό, σημείωσε ότι «είναι ευπρόσδεκτη οποιαδήποτε ενέργεια και παρέμβαση συμβάλλει στην επίλυση των προβλημάτων που ταλανίζουν τη Ναύπακτο.\nΗ πρωτοβουλία του κ. Βερελή αποδεικνύει το έμπρακτο ενδιαφέρον του για την περιοχή μας. Ταυτόχρονα όμως σηματοδοτεί, αυτό που από την πρώτη στιγμή που αναλάβαμε τα καθήκοντά μας, δηλώσαμε :\nτα προβλήματα της πόλης δεν έχουν χρώμα. Πέρα και πάνω από μικροπολιτικές και μικροκομματικές σκοπιμότητες και αντιπαραθέσεις προέχει το όφελος των συμπολιτών μας και της πόλης μας συνολικά. Με προσεκτικά βήματα συνεχίζουμε απαρέγκλιτα την πολιτική μας, με γνώμονα το συμφέρον των συμπολιτών μας και την επίλυση των προβλημάτων που επί χρόνια απασχολούν τη Ναύπακτο» σημείωσε χαρακτηριστικά.\nΕρωτηθείς για το ζήτημα της άρνησης της Νομαρχίας να λειτουργήσει το Γραφείο Πολεοδομίας στη Ναύπακτο, τόνισε ότι «…αφουγκραζόμαστε καθημερινά τα προβλήματα των πολιτών, που προκύψαν από τη μη λειτουργία του Γραφείου Πολεοδομίας από τη Νομαρχιακή Αυτοδιοίκηση στη Ναύπακτο. Είμαστε στο πλευρό όλων των επαγγελματιών, των εργαζομένων, των εργατών, των μηχανικών και των συμπολιτών μας, που πλήττονται από την οικονομική κρίση που επιβαρύνει την πόλη μας εξαιτίας της μη τήρησης των θεσμών και των νόμων… Οφείλουμε όλοι μας να συμβάλλουμε στην επίλυση του προβλήματος. Είναι αναγκαίο να ξεφύγουμε από νοοτροπίες και πρακτικές του παρελθόντος. Αποδεικνύεται λοιπόν ότι με συνέπεια στις θέσεις μας, όλοι μαζί με θετική διάθεση, ξεπερνώντας μεμψιμοιρίες που ανήκουν οριστικά στο χθες, και σεβόμενοι τους θεσμούς, είναι ανάγκη να εργαστούμε, ώστε η Ναύπακτος να προχωρήσει δυναμικά μπροστά».\nΥπενθυμίζεται ότι ύστερα από ερώτηση που κατέθεσε ο Χρίστος Βερελής στον Υπουργό ΠΕΧΩΔΕ για το Οικιστικό αλλά και για τη λειτουργία της Πολεοδομίας στη Ναύπακτο, η πολιτική ηγεσία του Υπουργείου «υιοθέτησε» τις έμμεσες προτάσεις του Βουλευτή.\nΈτσι το ΥΠΕΧΩΔΕ ανακοίνωσε την έναρξη των διαδικασιών για εκπόνηση της μελέτης που απαιτείται, ώστε να καθορισθούν επιτέλους όροι δόμησης στο παραδοσιακό κομμάτι της πόλης, ενώ είχε κάνει λόγο για καθυστερήσεις από την πλευρά του δήμου στην εκπόνηση αυτής της μελέτης.\nΤαυτόχρονα το ΥΠΕΧΩΔΕ σύμφωνα με την απάντηση που έδωσε στον πρώην Υπουργό ξεκαθαρίζει ότι η λειτουργία Πολεοδομικού γραφείου στη Ναύπακτο εμπίπτει στις αρμοδιότητες της Νομαρχίας.\nΑναρτήθηκε από Dimitrios Malavetas στις 12/09/2008 10:32:00 π.μ.\nΝεκροί βρέθηκαν ύστερα από πολύωρες έρευνες από χθες το απόγευμα οι τρεις ερασιτέχνες ψαράδες από το Αγρίνιο που αγνοούταν στην περιοχή των εκβολών του Αχελώου.\nΉταν λίγο πριν τις 6 το απόγευμα όταν ένας εκ των τριών θυμάτων ενημέρωσε με το κινητό του τηλέφωνο γνωστό του λιμενοφύλακα ότι το σκάφος έμεινε ακυβέρνητο λόγω μηχανικής βλάβης.\nΑμέσως ξεκίνησε μια μεγάλη επιχείρηση της ακτοφυλακής με την συνδρομή και ελικοπτέρου Super Puma για τον εντοπισμό των ψαράδων.\nΜε το πρώτο φως της ημέρας οι έρευνες εντατικοποιήθηκαν και δυστυχώς λίγο πριν τις 10 το πρωί εντοπίστηκαν οι σωροί των άτυχων ψαράδων στην ευρύτερη περιοχή των εκβολών του Αχελώου.\nΟι έρευνες συνεχίζονται για τον εντοπισμό του σκάφους προκειμένου να εξακριβωθούν οι συνθήκες του δυστυχήματος.\nΝα σημειωθεί ότι οι τρεις άτυχοι ψαράδες ξεκίνησαν με τη βάρκα τους από το Βαλτί.\nΑναρτήθηκε από Dimitrios Malavetas στις 12/08/2008 02:21:00 μ.μ.\nΟι μαθητές του 2ου Γυμνασίου Μεσολογγίου για τη δολοφονία του συμμαθητή τους\nΠορεία στους δρόμους του Μεσολογγίου αναμένεται να πραγματοποιήσουν σε λίγη ώρα μαθητές των σχολείων της πόλης για να εκφράσουν τη διαμαρτυρία τους για την αποτρόπαια δολοφονία του 15χρονου συμμαθητή τους στην Αθήνα το βράδυ του Σαββάτου.\nΑκολουθεί ανακοίνωση από το 15μελές του 2ου Γυμνασίου Μεσολογγίου:\n"Σήμερα όλα τα σχολεία της χώρας τελούν σε κατάληψη για να δείξουν οι μαθητές την απόλυτη αντίδραση στο αποτρόπαιο, στυγνό έγκλημα που έγινε σε βάρος του 15χρονου συμμαθητή μας.\nΗ ζωή και η σωματική ακεραιότητα είναι δικαίωμα του καθενός μας και δεν έχει κανείς το δικαίωμα να την αφαιρεί.\nΑναρωτιόμαστε αν είναι αυτό το κράτος δικαίου που μαθαίνουν, αν είναι αυτή η ελευθερία για την οποία προσπαθούν να μας πείσουν.\nΔεν συμφωνούμε με την ασυδοσία/ Δεν συμφωνούμε με την καταστροφή της ξένης περιουσίας.\nΑπαιτούμε όμως την ελευθερία της έκφρασης και της γνώμης χωρίς να πληρώνουμε αυτή την ελευθερία με την ίδια μας τη ζωή.\nΘέλουμε τα μάτια μας να ατενίζουν το μέλλον και όχι το σκοτάδι".\nΑναρτήθηκε από Dimitrios Malavetas στις 12/08/2008 11:34:00 π.μ.\nΦόρος τιμής από τους Μεσολογγίτες μαθητές στον αδικοχαμένο Αλέξανδρο\nΚλειστά παραμένουν σήμερα Δευτέρα 8 Δεκεμβρίου τα σχολεία της δευτεροβάθμι ας εκπαίδευσης στο Μεσολόγγι, αφού οι μαθητές έχουν προβεί σε καταλήψεις θέλοντας έτσι να αποτίσουν φόρο τιμής στον αδικοχαμένο, από πυρά αστυνομικού, Αλέξανδρο Γρηγορόπουλο.\nΧωρίς καμιά αμφιβολία η δολοφονική πράξη του «εντεταλμένου» για την προάσπιση της δημόσιας ασφάλειας αστυνομικού αποτέλεσε τη θρυαλλίδα για το ξέσπασμα μιας πρωτοφανούς λαϊκής οργής.\nΚυριολεκτικά από το βράδυ του Σαββάτου όταν έγινε γνωστή η είδηση της δολοφονίας σε όλη τη χώρα διοργανώθηκαν συγκεντρώσεις και πορείες διαμαρτυρίας, οι οποίες όμως κάθε άλλο παρά ειρηνικές ήταν αφού σε Αθήνα και Θεσσαλονίκη δημιουργήθηκαν χαοτικές καταστάσεις.\nΣε κάθε περίπτωση όμως σ’ εκείνο που δεν μπορούμε να "συμφωνήσουμε" είναι στην ενέργεια του αστυνομικού η οποία δεν έχει να ζηλέψει τίποτε από ανάλογες του κοινού ποινικού δικαίου…\nΑναρτήθηκε από Dimitrios Malavetas στις 12/08/2008 10:08:00 π.μ.\nΣτο Νίκο Κανή το φετινό βραβείο "Π. Δημητρακόπουλος" για τα περιφερειακά έντυπα\nΣε ειδική εκδήλωση στο Κέντρο Τύπου της ΓΓΕ-ΓΓΕ έγινε την περασμένη Δευτέρα η απονομή των φετινών Βραβείων Περιφερειακού Τύπου.\nΑνάμεσα στους βραβευθέντες ήταν και ο εκδότης της εφημερίδας «Μαχητής», Νίκος Κανής στον οποίο το βραβείο απένειμε ο Υπουργός Εσωτερικών Προκόπης Παυλόπουλος.\nΑπονεμήθηκαν συνολικά 11 βραβεία και 2 τιμητικοί έπαινοι στις διάφορες κατηγορίες περιφερειακών εφημερίδων (ημερήσιας, εβδομαδιαίας, 15μερης, μηνιαίας ή μικρότερης συχνότητας, ακριτικής περιοχής, καλύτερου άρθρου ή ρεπορτάζ καθώς και το βραβείο «Παναγιώτης Δημητρακόπουλος»).\nΗ θεσμοθέτηση των ετήσιων βραβείων περιφερειακών εφημερίδων εντάσσεται στο πλαίσιο της πρωτοβουλίας της Γενικής Γραμματείας Επικοινωνίας – Γενικής Γραμματείας Ενημέρωσης για την ενίσχυση του περιφερειακού Τύπου και την ανάδειξη του σημαντικού ρόλου που επιτελεί στις τοπικές κοινωνίες.\nΣτον εξαίρετο συνάδελφο και κυρίως φίλο Νίκο Κανή απονεμήθηκε το Βραβείο «Παναγιώτης Δημητρακόπουλος».\nΤο βραβείο αυτό, ποσού 3.000 ευρώ, θεσπίστηκε με πρωτοβουλία της κ. Δανάης Δημητρακοπούλου, εκδότριας της ημερήσιας εφημερίδας της Λάρισας «Ελευθερία» στη μνήμη του εκδότη της εφημερίδας και επί σειρά ετών Προέδρου της Ενώσεων Εκδοτών του Επαρχιακού Τύπου, Παναγιώτη Δημητρακόπουλου. Το βραβείο αυτό απονέμεται κατ’ έτος, στο πλαίσιο του θεσμού των Βραβείων Περιφερειακών Εφημερίδων της Γενικής Γραμματείας Επικοινωνίας – Γενικής Γραμματείας Ενημέρωσης.\nΦέτος η Επιτροπή αποφάσισε, ομόφωνα, την απονομή του βραβείου «Παναγιώτης Δημητρακόπουλος» στον Νίκο Κανή δημοσιογράφο – εκδότη της εφημερίδα «Μαχητής» για την αρθρογραφία του, ιδιαίτερα για το άρθρο του «Ο Απροστάτευτος Βας –Βας και η κοινωνία του δήθεν πολιτισμού». Ταυτόχρονα επιβραβεύει τη συνεχή εκδοτική προσπάθεια, για την εβδομαδιαία εφημερίδα «Μαχητής» του Νομού Αιτωλοακαρνανίας με έδρα το Αγρίνιο και έτος πρώτης κυκλοφορίας της εφημερίδας το 1961.\nΑναρτήθηκε από Dimitrios Malavetas στις 12/05/2008 02:22:00 μ.μ.\nΤο Κέντρο Λόγου και Τέχνης "ΔΙΕΞΟΔΟΣ" στην Ιερή Πόλη του Μεσολογγίου, φιλοξενεί στους χώρους του επιμορφωτικό σεμινάριο 50 εκπαιδευτικών πρωτοβάθμιας εκπαίδευσης που προέρχονται από τους νομούς Κέρκυρας, Θεσπρωτίας, Ιωαννίνων, Πρεβέζης, Άρτας, Λευκάδος, Κεφαλλονιάς και Αιτωλοακαρνανίας, με θέμα "Εισαγωγή στην Περιβαλλοντική Εκπαίδευση - Χτίζοντας ένα πρόγραμμα Περιβαλλοντικής Εκπαίδευσης".\nΤο σεμινάριο διοργανώνεται με πρωτοβουλία του Κέντρου Περιβαλλοντικής Εκπαίδευσης Μεσολογγίου και οι εργασίες του θα διεξαχθούν κατά το τριήμερο 5 - 6 και 7 Δεκεμβρίου 2008 στο αμφιθέατρο της Νομαρχίας Αιτωλοακαρνανίας και στη "Διέξοδο".\nΣτόχος του σεμιναρίου αυτού είναι να αποκτήσουν οι εκπαιδευτικοί διαρκή και ουσιαστική επιμόρφωση σε θέματα περιβαλλοντικού ενδιαφέροντος τέτοια που, και τις τοπικές ιδιαιτερότητες να προβάλλουν αλλά και να ενεργούν ως πολίτες του Παγκόσμιου Πλανητικού Χωριού.\nΕπίσης στοχεύει, να συμβάλλει στην καλλιέργεια της ιδέας ότι η Περιβαλλοντική Εκπαίδευση είναι μια άλλου τύπου διαδικασία που δεν έχει αυστηρά καθορισμένα όρια και δεν δεσμεύεται από αναλυτικό ωρολόγιο πρόγραμμα ούτε απαιτεί ενεργή συμμετοχή των μαθητών, αλλά μπορεί να αποτελέσει την μαγική οδό δημιουργίας ενός νέου ήθους στους μαθητές οι οποίοι θα αποτελέσουν τους αυριανούς, ικανούς να συγκροτήσουν κοινωνίες με ήθος και υπευθυνότητα απέναντι στη φύση και τον άνθρωπο, πολίτες.\nΑναρτήθηκε από Dimitrios Malavetas στις 12/05/2008 02:00:00 μ.μ.\nΠρωτοφανές πλημμυρικό φαινόμενο στο Αιτωλικό!!! Σε βενετσιάνικα κανάλια μετατράπηκαν οι δρόμοι\nΌσο κι αν ακούγεται παράξενα, σε κανάλια μετατράπηκαν χθες το μεσημέρι οι δρόμοι του νότιου τμήματος του Αιτωλικού, χωρίς «να πέσει ούτε μια σταγόνα βροχής»!!!\nΕξαιτίας των θυελλωδών ανέμων που έπνεαν στην περιοχή ανέβηκε το ύψος της στάθμης της λιμνοθάλασσας με αποτέλεσμα τα νερά της να κατακλύσουν κυριολεκτικά το Αιτωλικό. Έτσι χωρίς καμιά υπερβολή μπορούμε να πούμε ότι το γραφικό νησί χθες ήταν μια πραγματική Βενετία.\nΚατά τη διάρκεια της εξέλιξης του φαινομένου πέρα των δρόμων πλημμύρισαν και αρκετά ισόγεια σπίτια και καταστήματα. Η κινητοποίηση των αρχών ήταν άμεση παρέχοντας την κάθε δυνατή συνδρομή στους κατοίκους της περιοχής που πλημμύρισε.\nΑναρτήθηκε από Dimitrios Malavetas στις 12/05/2008 01:46:00 μ.μ.\nΜειώνει τα τέλη σε ΑΜΕΑ, Πολυτέκνους και Άπορους ο δήμος Μεσολογγίου\nΜια ακόμη πρωτοβουλία της δημοτικής αρχής του Μεσολογγίου που αποτελεί πρόταση του δημάρχου Γιάννη Αναγνωστόπουλου θα τεθεί προς έγκριση από το Δημοτικό Συμβούλιο της πόλης στην προσεχή του συνεδρίαση στις 9 Δεκεμβρίου.\nΣυγκεκριμένα, ο δήμαρχος Ιεράς Πόλεως Μεσολογγίου θα εισηγηθεί την απαλλαγή από την καταβολή δημοτικών τελών καθαριότητας και τελών για τους τυφλούς κατοίκους του δήμου, την κατά 25% μείωση αυτών των τελών για τους αναπήρους με αποδεδειγμένο ποσοστό αναπηρίας άνω του 80% και την κατά 10% μείωση στους πολύτεκνους και τους άπορους.\nΥπενθυμίζεται ότι ανάλογες μειώσεις στα τιμολόγιά της, για όλους τους δημότες με ποσοστό αναπηρίας άνω του 67% αποφάσισε και η ΔΕΥΑΜ με πρόσφατη απόφαση του διοικητικού της συμβουλίου.\n«Συνεχίζοντας τις προσπάθειές μας για την ανάδειξη του κοινωνικού προσώπου του Δήμου Ιεράς Πόλεως Μεσολογγίου και με δεδομένη την οικονομική κρίση που μαστίζει την ελληνική κοινωνία αποφασίσαμε την έμπρακτη ενίσχυση του εισοδήματος των ΑΜΕΑ του δήμου μας προβαίνοντας σε γενναίες μειώσεις τόσο των δημοτικών τελών, όσο και των τελών ύδρευσης – αποχέτευσης για τα νοικοκυριά τους.\nΗ πρωτοβουλία μας αυτή είναι ενταγμένη στην στρατηγική που υλοποιούμε για να ενισχυθεί ο κάθε αδύναμος συμπολίτης μας, αφού όπως έχουμε δεσμευτεί επίκεντρο της πολιτικής μας είναι ο άνθρωπος.\nΝα θυμίσω ότι στα δυο χρόνια της θητείας μας θέσαμε σε λειτουργία δυο βρεφονηπιακούς σταθμούς που φιλοξενούν περισσότερα από 40 βρέφη, ενισχύοντας έτσι την εργαζόμενη μητέρα και σύντομα θα λειτουργήσουμε και το δημοτικό ιατρείο» δήλωσε ο δήμαρχος Ιεράς Πόλεως Μεσολογγίου Γιάννης Αναγνωστόπουλος αναφορικά με αυτή την σημαντική πρωτοβουλία της δημοτικής αρχής που θα «ανακουφίσει» οικονομικά δεκάδες δημότες.\nΕξάλλου χθες Τετάρτη 3 Δεκεμβρίου, Παγκόσμια Ημέρα των ΑΜΕΑ ο δήμαρχος Ιεράς Πόλεως Μεσολογγίου παρακολούθησε την εκδήλωση που διοργανώθηκε στο Ειδικό Σχολείο Μεσολογγίου στο πλαίσιο του εορτασμού της ημέρας.\nΟ κ. Αναγνωστόπουλος απευθύνοντας χαιρετισμό συνεχάρη τους δασκάλους για το έργο που επιτελούν και υποσχέθηκε την αμέριστη συμπαράσταση της δημοτικής αρχής για την ενίσχυση αυτής της σπουδαίας εκπαιδευτικής δομής.\nΑναρτήθηκε από Dimitrios Malavetas στις 12/04/2008 01:26:00 μ.μ.\nΕπιστολή διαμαρτυρίας του δημάρχου Μεσολογγίου για την υποβάθμιση της Π.Υ. Μεσολογγίου\nΤην παρέμβαση του Υφυπουργού Εσωτερικών Παναγιώτη Χηνοφώτη ζητά με επιστολή, που του απέστειλε χθες ο δήμαρχος Ιεράς Πόλεως Μεσολογγίου Γιάννης Αναγνωστόπουλος, ώστε να ανακληθεί η απόφαση της μετακίνησης του διοικητή των Πυροσβεστικών Υπηρεσιών Αιτωλοακαρνανίας Πυράρχου Χρήστου Σταυρόπουλου από την έδρα των υπηρεσιών το Μεσολόγγι, στο Αγρίνιο.\nΣύμφωνα με τον κ. Αναγνωστόπουλο η μετακίνηση του διοικητή των Πυροσβεστικών Υπηρεσιών Αιτωλοακαρνανίας εντάσσεται σε μια συστηματική προσπάθεια αποψίλωσης των δημόσιων υπηρεσιών από την Πρωτεύουσα της Αιτωλοακαρνανίας αφού έμμεσα υποβαθμίζεται η Πυροσβεστική Υπηρεσία Μεσολογγίου.\nΠαράλληλα ο δήμαρχος Ιεράς Πόλεως Μεσολογγίου στην επιστολή του επισημαίνει ότι εξαιτίας της μετακίνησης του κ. Σταυρόπουλου θα δημιουργηθούν προβλήματα στη γενικότερη λειτουργία της Π.Υ. Μεσολογγίου αφού το σύνολο του προσωπικού της έχει δυσαρεστηθεί για την απόφαση αυτή.\nΤέλος ο κ. Δήμαρχος δεν παραλείπει στην επιστολή του να εξάρει το αξιοζήλευτο έργο της Π.Υ. Μεσολογγίου στην αντιμετώπιση των δασικών κυρίως πυρκαγιών τα τελευταία δυο χρόνια.\nΓια να διαβάσετε την επιστολή (ΠΑΤΗΣΤΕ ΕΔΩ)\nΑναρτήθηκε από Dimitrios Malavetas στις 12/04/2008 01:24:00 μ.μ.\nΈως 21 Δεκεμβρίου η Έκθεση Ζωγραφικής της Παρασκευής Γαρδέλη\nΜέχρι και την Κυριακή 21 Δεκεμβρίου θα φιλοξενείται στο Κέντρο Λόγου και Τέχ νης «Διέξοδος» στην Ιερή Πόλη του Μεσολογγίου η έκθεση ζωγραφική της Παρασκευής Γαρδέλη με τίτλο: «Ψήγματα Ζωής».\nΣτα έργα που παρουσιάζονται στην έκθεση η Παρασκευή Γαρδέλη αναψηλαφεί τις μνήμες από τον γενέθλιό της τόπο, το Μεσολόγγι, μια πόλη ιστορημένη και μεταιχμιακή, ανάμεσα στην στεριά και στην λιμνοθάλασσά της.\nΗ Παρασκευή Γαρδέλη σπούδασε ζωγραφική αποφοιτώντας με άριστα από την Σχολή Καλών Τεχνών της Αθήνας με δάσκαλο τον Δ. Μυταρά και Σκηνογραφία με δάσκαλο τον Γ. Ζιάκα. Επίσης σπούδασε Ψυχολογία της Εκπαίδευσης και Διδακτική της Τέχνης. Από το 1994 έως το 2006 δίδαξε στο Εργαστήρι Τέχνης Χαλκίδας και από το 2004 μέχρι σήμερα διευθύνει το Εικαστικό Εργαστήρι του Δήμου Βόλου. έχει πραγματοποιήσει 8 ατομικές εκθέσεις και έχει συμμετάσχει σε περισσότερες από 20 ομαδικές.\nΗ έκθεση λειτουργεί καθημερινά (εκτός Δευτέρας και Τρίτης) 10.30 το πρωί έ ως 1 το μεσημέρι και 6 το απόγευμα έως 8.30 το βράδυ με ελεύθερη είσοδο, ενώ το επίσημο ξεκίνημά της έγινε το Σάββατο 22 Νοεμβρίου παρουσία πλήθους φιλότεχνων που απόλαυσαν τις εικαστικές δημιουργίες της καλλιτέχνιδος.\nΑναρτήθηκε από Dimitrios Malavetas στις 12/02/2008 12:58:00 μ.μ.\nΟ Χρίστος Βερελής σχολιάζει την επίσκεψη Αβραμόπουλου στο νοσοκομείο Αγρινίου\nH επτάλεπτη επίσκεψη!! του Υπουργού Υγείας Δημήτρη Αβραμόπουλου\nστο Νοσοκομείο Αγρινίου\nΤου Χρίστου Βερελή\nΟι υποδομές υγείας στην Αιτωλοακαρνανία βρίσκονται σε πρωτοφανή κρίση, με την αδυναμία των Δημόσιων Νοσοκομείων να λειτουργήσουν στοιχειωδώς εξ αιτίας της έλλειψης γιατρών, νοσηλευτών, ειδικών των εργαστηρίων καθώς και διοικητικού προσωπικού.\nΗ υποχρηματοδότηση του ΕΣΥ, η τραγική έλλειψη προσωπικού, η μη αντιμετώπιση των οξυμένων εργασιακών θεμάτων των γιατρών και του νοσηλευτικού προσωπικού, η έλλειψη υλικών καθημερινής χρήσης δεν επιτρέπουν βασικές λειτουργίες να μπορούν να υλοποιηθούν.\nΕξ αιτίας αυτής της κατάστασης, κλινικές υπολειτουργούν ή αναστέλλουν τη λειτουργία τους. Χιλιάδες συμπολίτες μας ταλαιπωρούνται καθημερινά Επανειλημμένα τα τρία τελευταία χρόνια καλέσαμε τον Υπουργό Υγείας ν' ασχοληθεί επιτέλους με τα σοβαρά προβλήματα που επικρατούν στον χώρο της υγείας στην Αιτωλοακαρνανία και να συζητήσει σοβαρά και ουσιαστικά με τους τοπικούς θεσμικούς φορείς, τους εκπροσώπους των γιατρών και των άλλων εργαζομένων ώστε να βρεθεί λύση.\nΑυτός επέλεξε να έρθει στο Αγρίνιο να κάνει μια επτάλεπτη επίσκεψη στο Νοσοκομείο, να αρκεστεί σε τηλεοπτική δήλωση που συγχαίρει τον εαυτό του και μετά να φύγει εσπευσμένα.\nΑντιλαμβάνομαι την προσωπική του αγωνία να περιμένει τη διαδοχή στην Ν.Δ, αλλά αυτό το θέμα δεν αφορά τους πολίτες της Αιτωλοακαρνανίας. Τους πολίτες αφορά το γεγονός ότι η Κυβέρνηση της Ν Δ υποσχέθηκε ένα σύγχρονο και αποτελεσματικό σύστημα υγείας, ενώ σήμερα έχουμε μια πολιτική συστηματικής απαξίωσης, υπονόμευσης και τελικά διάλυσης όλων των δημόσιων αγαθών.\nΣωστά σχολίασαν οι εργαζόμενοι: η χιονάτη και τα επτά λεπτά της αφού οι ίδιοι ζουν τις επτά πληγές του Φαραώ..\nΑναρτήθηκε από Dimitrios Malavetas στις 12/02/2008 12:32:00 μ.μ.\n8 & 9 Δεκεμβρίου δυο μοναδικές παραστάσεις στο Δημοτικό Θέατρο Αγρινίου\nΜια μεγάλη λαϊκή τραγουδίστρια που σφράγισε το ελληνικό τραγούδι με τη φωνή της, τη Σωτηρία Μπέλλου, υποδύεται η Λήδα Πρωτοψάλτη στο πρώτο θεατρικό έργο της δημοσιογράφου Σοφίας Αδαμίδου «ΣΩΤΗΡΙΑ ΜΕ ΛΕΝΕ».\nΗ παράσταση που συζητήθηκε για τη συγκλονιστική ερμηνεία της σπουδαίας ηθοποιού, φιλοξενούμενο απ ό το ΔΗ.ΠΕ.ΘΕ. Αγρινίου παρουσιάζεται στο Δημοτικό Θέατρο Αγρινίου για δύο μόνο παραστάσεις τη Δευτέρα 8 και την Τρίτη 9 Νοεμβρίου 2008, στις 9.15 το βράδυ.\nΤο έργο ανέβηκε πέρσι τον χειμώνα στο Θέατρο Στοά, όπου και επαναλαμβάνεται το Δεκέμβριο, σε σκηνοθεσία Κωνσταντίνου Κωνσταντόπουλου, με αφορμή τη συμπλήρωση δέκα χρόνων από το θάνατο της και βασίζεται στο βιβλίο της συγγραφέα για τη Σωτηρία Μπέλλου.\nΗ συγγραφέας θεωρεί «…Χρέος τιμής προς τη μνήμη της Σωτηρίας Μπέλλου το γεγονός ότι μου εμπιστεύθηκε τη συγγραφή της βιογραφίας της, αλλά και χρέος προς τους αναγνώστες. Ένα χρέος που προσπάθησε να εξοφληθεί με την καταγραφή της αλήθειας των γεγονότων, τα οποία συνθέτουν το μύθο της Σωτηρίας Μπέλλου. Τώρα, δέκα χρόνια μετά το θάνατό της, καλούμαι ενώπιον ενός άλλου διπλού χρέους. Χρέους τιμής στη μνήμης της πάντα και χρέους απέναντι σε μια θεατρική ηρωίδα με τα χαρακτηριστικά του ανθρώπου που άλλοι λίγο κι άλλοι περισσότερο γνωρίζουμε, αλλά εξίσου αγαπάμε… Και σίγουρα δεν υπάρχει μεγαλύτερη τύχη το πρώτο σου θεατρικό βήμα να αξιώνεται από την ερμηνεία της σπουδαίας πρωταγωνίστριας του ελληνικού θεάτρου, της Λήδας Πρωτοψάλτη, που στο πρόσωπό της βρήκε την ιδανική Σωτηρία Μπέλλου».\nΗ δράση του έργου εκτυλίσσεται στο νοσοκομείο λίγες μέρες πριν την σοβαρή επέμβαση που είχε ως αποτέλεσμα η τραγουδίστρια να χάσει τη φωνή της. Όπως δηλώνει ο σκηνοθέτης «… Έχουμε ένα έργο και μια παράσταση, που φέρει στη σκηνή αυτό το ‘άλλο’ κομμάτι της ζωής της Σωτηρίας Μπέλλου. Ένα έργο – πορτρέτο. Που θα μπορούσε να είναι το πορτρέτο και κάθε μεγάλου καλλιτέχνη, μιας και - απ’ ό,τι δείχνει η εμπειρία - πίσω από κάθε μεγάλη καλλιτεχνική επωνυμία, κρύβεται συνήθως - ποιος ξέρει γιατί - και μια μεγάλη τραγωδία. Ένα έργο - διάλογος. Διάλογος με τον εαυτό της. Εκείνη τη νύχτα στο ‘Σωτηρία’, πριν την μοιραία επέμβαση, που Η ΦΩΝΗ έχασε τη φωνή της! Λένε πως ‘ο Θεός για να εγγράψει μια ευθεία χρησιμοποιεί τεθλασμένες’! Έτσι και με την ζωή της Μπέλλου… από την ‘τεθλασμένη της ζωή’ γεννήθηκε η ‘ευθεία του ήχου της’!»\nΓια το θέατρο ΣΤΟΑ η στήριξη του ελληνικού θεατρικού έργου είναι δεδομένη, ιδιαίτερα όταν αναφέρεται σε μια τέτοια εκρηκτική προσωπικότητα. «Για όσους την ήξεραν ήταν ένας μύθος. Εκείνοι που την γνώρισαν από κοντά έμαθαν από την ίδια να γκρεμίζουν τους μύθους, να μην περιμένουνε τίποτα απ’ αυτούς και να δημιουργούνε από μόνοι τους, όπως έκανε κι εκείνη από μικρό παιδί. Να πιστεύουν μόνο στον εαυτό τους. Η ‘ανήθικη’ δίδασκε ήθος, η σπάταλη ήταν στο πλευρό του κάθε ανήμπορου.», λέει ο Θανάσης Παπαγεωργίου.\nΣκηνοθεσία: Κωνσταντίνος Κωνσταντόπουλος\nΣκηνικό – Κοστούμια: Κούλα Γαλιώνη\nΟπτικό υλικό: Λουκία Ρικάκη\nΠαίζουν: Λήδα Πρωτοψάλτη, Εύα Καμινάρη\nΑναρτήθηκε από Dimitrios Malavetas στις 12/02/2008 12:27:00 μ.μ.\nΔιαδραστικός Σταθμός Πληροφόρησης (Infokiosk) στο ΤΕΙ Μεσολογγίου\nΜια νέα υπηρεσία προσφέρεται στους σπουδαστές του ΤΕΙ Μεσολογγίου. Το Γραφείο Διασύνδεσης του ιδρύματος (www.teimes.gr/career) σε συνεργασία με το Εργαστήριο Ηλεκτρονικής Επιχειρηματικότητας-eBusiness Lab (http://www.ebusiness-lab.gr/) του Τμήματος Εφαρμογών Πληροφορικής στη Διοίκηση και Οικονομία (http://www.epdo.teimes.gr/), εγκατέστησαν ένα διαδραστικό σταθμό πληροφόρησης (InfoKiosk) των σπουδαστών και των επισκεπτών του ΤΕΙ Μεσολογγίου.\nΟ σταθμός αυτός προσφέρει υπηρεσίες πληροφόρησης για όλα τα τμήματα του ΤΕΙ Μεσολογγίου καθώς και ενημερωτικό υλικό για την πόλη του Μεσολογγίου. Το InfoKiosk βρίσκεται συνδεδεμένο στο internet και οι σπουδαστές, χρησιμοποιώντας την έγχρωμη οθόνη αφής (touch screen, 42 ίντσες) που έχει εγκατασταθεί, έχουν πρόσβαση σε όλες τις ηλεκτρονικές και διαδραστικές υπηρεσίες του ιδρύματος. Με αυτό τον τρόπο έχουν πρόσβαση στη συμπλήρωση αιτήσεων προς τις γραμματείες των τμημάτων για έκδοση πιστοποιητικών, στην ηλεκτρονική δήλωση μαθημάτων και συγγραμμάτων, ενημέρωση για τα αποτελέσματα των εξετάσεων και των βαθμών των εργαστηρίων και πρόσβαση στο υλικό όλων των μαθημάτων που βρίσκεται στο internet. Επιπλέον οι σπουδαστές, μπορούν να καταχωρούν ηλεκτρονικά τα βιογραφικά τους σημειώματα, να ενημερώνονται για νέες θέσεις εργασίας και Πρακτικής Άσκησης, αλλά και για Μεταπτυχιακές σπουδές στην Ελλάδα και το εξωτερικό.\nΟ διαδραστικός σταθμός πληροφόρησης (InfoKiosk) εντάσσεται στα πλαίσια της προβολής του ρόλου του Γραφείου Διασύνδεσης καθώς και των παρεχόμενων υπηρεσιών του προς τους σπουδαστές του ΤΕΙ Μεσολογγίου. Επιπλέον, αποτελεί την αρχή μιας σειράς από εφαρμογές, που υλοποιούνται σε συνεργασία με το eBusiness Lab με στόχο την αναβάθμιση των υπηρεσιών που παρέχονται από απόσταση στο σύνολο των σπουδαστών του ΤΕΙ Μεσολογγίου.\nΑναρτήθηκε από Dimitrios Malavetas στις 12/02/2008 12:23:00 μ.μ.\nΟλιγόλεπτη αιφνιδιαστική επίσκεψη Αβραμόπουλου στο νοσοκομείο Αγρινίου\nΑιφνιδιαστική επίσκεψη στο νοσοκομείο Αγρινίου πραγματοποίησε χθες το βράδυ ο υπουργός Υγείας Δημήτρης Αβραμόπουλος. Γύρω στις οχτώ παρά τέταρτο ο Υπουργός Υγείας ενημέρωσε τον διοικητή του νοσοκομείου ότι στις 8 θα πραγματοποιήσει επίσκεψη στο νοσοκομείο.\nΌπως γίνεται αντιληπτό αμέσως σήμανε «συναγερμός». Ο κ. Αβραμόπουλος κατά την επίσκεψή του είχε τη δυνατότητα να δει από κοντά τα προβλήματα του νοσοκομείου της μεγαλύτερης πόλης του νομού και συνομιλήσει με γιατρούς και νοσηλευτές.\nΦυσικά το «απρόοπτο» της επίσκεψης έδωσε τη δυνατότητα στον Υπουργό να «προσπεράσει» τα χρόνια προβλήματα της δημόσιας υγείας στο νομό.\nΑρκεί να επισημανθεί ότι πέρα των άλλων η Αιτωλοακαρνανία είναι ίσως ο μόνος νομός στη χώρα που στα δυο του νοσοκομεία (Μεσολογγίου και Αγρινίου) υπάρχουν από δεκαετίας πλήρως εξοπλισμένες ΜΕΘ και οι οποίες όμως δεν λειτουργούν…\nΜένει να δούμε αν ο κ. Αβραμόπουλος ανακοίνωσε το πότε θα επισκεφθεί επίσημα την Αιτωλοακαρνανία…\nΑναρτήθηκε από Dimitrios Malavetas στις 12/02/2008 12:12:00 μ.μ.\nΕντυπωσιακή η τελετή των εγκαινίων του Δημοτικού Ωδείου Ιεράς Πόλεως Μεσολογγίου\nΠαρουσία πλήθους κόσμου εγκαινιάσθηκε την περασμένη Κυριακή 30 Νοεμβρίου το Δημοτικό Ωδείο Ιεράς Πόλεως Μεσολογγίου που λειτουργεί σε ένα ειδικά διαμορφωμ ένο χώρο στην οδό Ραζηκότσικα 12 στο Μεσολόγγι, δίπλα στη «Διέξοδο», ώστε να πληρούνται τα διεθνή πρότυπα λειτουργίας των ωδείων για ασφάλεια, ηχομόνωση και λειτουργικότητα.\nΉδη η ανταπόκριση των μαθητών και των νέων της περιοχής μας είναι πολύ μεγάλη αφού οι εγγραφές στα διάφορα τμήματα του ωδείου ξεπερνούν τις 100.\nΤην κορδέλα των εγκαινίων έκοψαν από κοινού, ο δήμαρχος Ιεράς Πόλεως Μεσολογγίου Γιάννης Αναγνωστόπουλος, η πρόεδρος του Δημοτικού Ωδείου Ειρήνη Νατσικώστα – Καρατσώρα και ο πρωτοσύγκελος της Ιεράς Μητροπόλεως Αιτωλίας και Ακαρνανίας π. Επιφάνιος Καραγιώργος.\nΝωρίτερα και μετά την τέλεση του καθιερωμένου Αγιασμού, η αντιδήμαρχος Μεσολογγίου και πρόεδρος του Δημοτικού Ωδείου Ειρήνη Καρατσώρα – Νατσικώστα απευθ ύνοντας χαιρετισμό υπογράμμισε την σπουδαιότητα της δομής που εγκαινιάζεται, καθώς πέρα των εκπαιδευτικών σκοπών που εξυπηρετεί με τη λειτουργία του, το ωδείο θα συμβάλει στην διατήρηση την πλούσιας πολιτιστικής παράδοσης του Μεσολογγίου.\nΑκολούθως σε χαιρετισμό που απεύθυνε ο καλλιτεχνικός διευθυντής του Ωδείου Σπύρος Χολέβας έκανε λόγο για ένα όνειρο ζωής που εκπληρώνεται με τη λειτουργία του Ωδείου και ευχαρίστησε το δήμαρχο Μεσολογγίου για την υιοθέτηση και υλοποίηση της ιδέας αυτής. Να σημειωθεί ότι το Δημοτικό Ωδείο αποτελεί μετεξέλιξη του Λύδιου Ωδείου το οποίο πέρυσι ο κ. Χολέβας δώρισε στο δήμο Ιεράς Πόλεως Μεσολογγίου, ώστε να δημιουργηθεί το Δημοτικό Ωδείο.\nΞεχωριστή στιγμή στην τελετή των εγκαινίων ήταν η μουσική «παράσταση» που έδωσαν οι μαθητές του τμήματος των Κρουστών, οι οποίοι στην κυριολεξία δημιούργησαν μια υπέροχη ατμόσφαιρα υπό την διεύθυνση του καθηγητή τους, Βαγγέλη Ροδίτη.\nΣτο Δημοτικό Ωδείο Ιεράς Πόλεως Μεσολογγίου λειτουργούν τμήματα Ανωτέρων Θεωρητικών, Πιάνου, Κιθάρας, Βιολιού, Μπουζουκιού, Μαντολίνου, Αρμονίου, Ηλεκτρικής Κιθάρας και Μπάσου, Μουσικοκινητικής Αγωγής, Φωνητικής ενώ λειτουργεί και τμήμα για την προετοιμασία των υποψηφίων για τις εξετάσεις στα Μουσικά τμήματα των ΑΕΙ.\nΤέλος ο δήμαρχος Ιεράς Πόλεως Μεσολογγίου Γιάννης Αναγνωστόπουλος μετά το τέλος των εγκαινίων σε δηλώσεις του σημείωσε: «Πιστοί στις προεκλογικές μας δεσμεύσεις εγκαινιάσαμε σήμερα το Δημοτικό Ωδείο Ιεράς Πόλεως Μεσολογγίου, θεσμό που διατηρούν όλες οι μεγάλες πόλεις της χώρας μας και ο οποίος προάγει την καλλιτεχνική και πολιτιστική άνθιση του τόπου μας, δεσμεύοντας εποικοδομητικά τον ελεύθερο χρόνο των μαθητών και σπουδαστών, απομακρύνοντας τους από δυσάρεστες προκλήσεις».\nΑναρτήθηκε από Dimitrios Malavetas στις 12/02/2008 12:03:00 μ.μ.\nΓκρέμισαν το "Περιστέρι της Ειρήνης" στο Μεσολόγγι...\nΧωρίς σκάφη τα Λιμεναρχεία Μεσολογγίου και Αστακού...


Αυτά τα 6 λιπαρά ΕΠΙΒΑΛΛΕΤΑΙ να τα τρώτε για λόγους υγείας! | ΘΗΒΑ REAL NEWS\nΤο σώμα χρειάζεται το λίπος για να λειτουργήσει σωστά, για την απορρόφηση των βιταμινών, για να έχει ενέργεια, για την προστασία των εσωτερικών οργάνων και για να μπορούν οι ορμόνες να βρίσκονται σε ισορροπία. Είναι βέβαια γεγονός ότι όλα τα λιπαρά δεν είναι τα ίδια.\nΤα κορεσμένα και τρανς λιπαρά (που βρίσκονται στα επεξεργασμένα τρόφιμα, το κρέας και τα γαλακτοκομικά) έχουν ως αποτέλεσμα την αύξηση της κακής χοληστερόλης, ενώ από την άλλη τα μονοακόρεστα και πολυακόρεστα λίπη βοηθούν στη μείωση της κακής χοληστερόλης, τη μείωση της αρτηριακής πίεσης, στη ρύθμιση της ινσουλίνης και στην προστασία της καρδιάς.\nΩμό ελαιόλαδο: Βάλτε το ελαιόλαδο στη ζωή σας. Προτιμήστε να το καταναλώνετε ωμό, στις σαλάτες και στις σάλτσες σας. Μία κουταλιά της σούπας την ημέρα είναι αρκετή για να σας δώσει 10 γραμμάρια μονοκόρεστων λιπαρών. Αντικαταστήστε το βούτυρο με ελαιόλαδο και φτιάξτε τις δικές σας σάλτσες για σαλάτες με λάδι ελιάς, ξύδι ή λεμόνι. Χρησιμοποιήστε ελαιόλαδο στα φαγητά και τα γλυκά σας.\nΦιστίκια Αιγίνης: Αλήθεια σε ποιον δεν αρέσει να τρώει φιστίκια Αιγίνης; Οι νόστιμοι αυτοί ξηροί καρποί είναι μία καλή επιλογή καθώς το 90% των λιπών τους ανήκουν στα υγιή μονοακόρεστα και πολυακόρεστα λιπαρά, ενώ αποτελούν μία πολύ καλή πηγή φυτικών ινών και πρωτεϊνών, μειώνοντας την αίσθηση της πείνας. Χρησιμοποιήστε τα φιστίκια ωμά, χωρίς αλάτι για να πανάρετε κρέατα και ψάρια ή συνοδέψτε το γιαούρτι σας και τα δημητριακά σας.\nΣπόροι κολοκύθας: Ο ταπεινός πασατέμπος δεν πρέπει να μας συνοδεύει μόνο στα θερινά σινεμά ή στις ρομαντικές βόλτες στο πάρκο. Μπορεί να θυμίζει άλλες εποχές όμως θα πρέπει να γνωρίζουμε ότι οι σπόροι της κολοκύθας είναι μία πλούσια πηγή από καλά λιπαρά. Επίσης είναι πλούσιοι σε φυτικές ίνες, πρωτεΐνες, ωμέγα -6 λιπαρά οξέα, μαγνήσιο και πολλές άλλες βιταμίνες και μέταλλα. Βάλτε τους ωμούς κολοκυθόσπορους στις σαλάτες σας, στο γιαούρτι σας ή τα δημητριακά σας.\nΛιπαρά ψάρια (σολομός): Η αμερικανική ιατρική κοινότητα συνιστά την κατανάλωση λιπαρών ψαριών, όπως ο σολομός τουλάχιστον, δύο φορές την εβδομάδα. Τα λιπαρά ψάρια είναι πλούσια σε ωμέγα - 3 λιπαρά οξέα τα οποία έχουν αποδειχθεί ότι βοηθούν στην καλή λειτουργία της καρδιάς, στη μείωση των τριγλυκεριδίων και της αρτηριακής πίεσης. Αν δεν σας αρέσει ο σολομός ο κατάλογος των λιπαρών ψαριών είναι μακρύς. Επιλέξτε τόνο, πέστροφα, σκουμπρί, κολιό ή σαρδέλες. Μαγειρέψτε τα στον ατμό ή ψήστε τα σε χαμηλή φωτιά, απολαύστε τα με λίγο ελαιόλαδο και λεμόνι.\nΛιναρόσπορος: Μπορεί ο λιναρόσπορος να είναι μικροσκοπικός είναι όμως θαυματουργός, καθώς το α-λινολενικό οξύ (ALA) που περιέχει είναι από τα πλέον ισχυρά ωμέγα-3 λιπαρά οξέα φυτικής προέλευσης, που βοηθούν στη μείωση της κακής χοληστερόλης. Δύο κουταλιές της σούπας λιναρόσπορου παρέχουν στον ανθρώπινο οργανισμό τη συνιστώμενη ημερήσια ποσότητα σε α-λινολενικό οξύ. Πασπαλίστε με λιναρόσπορο τις σαλάτες σας και τα δημητριακά σας. Βάλτε τον στα σάντουιτς και τα τοστ σας. Αντικαταστήστε με λιναρόσπορο τα αβγά σε κουλουράκια ή κέικ. Βάλτε λιναρόσπορο ακόμα και στα μπιφτέκια σας.\nΑβοκάντο: Ε ναι, το λένε όλοι και το έχουμε γράψει πολλές φορές το αβοκάντο είναι o καλύτερος καρπός. Είναι πλούσιος σε καλά λιπαρά, φυτικές ίνες, αντιοξειδωτικά και περιέχει 20 διαφορετικές βιταμίνες και μέταλλα. Καταναλώστε άφοβα αβοκάντο στις σαλάτες, τα σάντουιτς, τις σάλτσες, ως άλειμμα για ψωμί ή στα σμούθι σας.


CES 2022: Lenovo's ThinkBook Plus Gen 3 - Κωτσόβολος Blog CES 2022: Lenovo's ThinkBook Plus Gen 3 - Κωτσόβολος Blog\nHome | EVENTS & HAPPENINGS | CES 2022: Lenovo’s ThinkBook Plus Gen 3\nΚατά τη διάρκεια της έκθεσης CES 2022 πολλοί φορητοί υπολογιστές έκαναν την εμφάνιση τους με τον Lenovo ThinkBook Plus Gen 3 να είναι ένας από τους πιο φιλόδοξους και υποσχόμενους. Αποτελεί ένα λάπτοπ ιδανικό για εργασία με τρομερά χαρακτηριστικά, με μια παράξενα ευρεία κύρια οθόνη 21:10 και μια οθόνη αφής 8 ιντσών που μοιάζει με tablet στα δεξιά του πληκτρολογίου του. Αυτή δεν είναι η πρώτη φορά που η εταιρία Lenovo παρουσιάζει υπολογιστή με δευτερεύουσα οθόνη, αφού υπάρχει και το δυνατό ThinkBook Plus δεύτερης γενιάς το οποίο έκανε χρήση μιας ασπρόμαυρης οθόνης τεχνολογίας E-Ink στο πίσω μέρος του.\nΠληροφοριακά, η τεχνολογία E-Ink είναι διαφορετική από την τεχνολογία που χρησιμοποιείται σε άλλες οθόνες κινητών, τηλεοράσεων, λάπτοπ κτλ. η οποία μπορεί να είναι OLED, LED κ.α. Η οθόνη E-Ink είναι κατά κύριο λόγο ασπρόμαυρη και χρησιμοποιεί αρνητικά και θετικά φορτισμένα σωματίδια τα οποία φέρουν το λευκό και μαύρο χρώμα αντίστοιχα και ανάλογα με το φορτίο τους έρχονται στην επιφάνεια για να αποδώσουν το ανάλογο χρώμα. Η τεχνολογία αυτή χρησιμοποιείται εδώ και χρόνια σε e-book readers. Τα θετικά χαρακτηριστικά μιας E-Ink οθόνης είναι η χαμηλή κατανάλωση της μπαταρίας και η εύκολη ανάγνωση της αφού δεν βασίζεται σε nits για να αποδώσει τη φωτεινότητα της. Στη CES 2022 το E-Ink χρησιμοποιήθηκε εντυπωσιακά από τη BMW για το νέο της αυτοκίνητο που μπορεί να αλλάξει χρώμα.\nΤο ThinkBook Plus τρίτης γενιάς αποτελεί ουσιαστικά έναν αρκετά μεγάλο φορητό υπολογιστή εξωτερικά, με άπειρες δυνατότητες όταν κάποιος κοιτάξει τα εσωτερικά του χαρακτηριστικά. Διαθέτει μια οθόνη 17,3 ιντσών 1440p (3072 x 1440 pixel) με σχετικά ασυνήθιστη αναλογία διαστάσεων 21:10 που τη καθιστά εξαιρετικά ευρεία. Το μεγάλο πλεονέκτημα της είναι η δυνατότητα εκτέλεσης 2 εργασιών δίπλα δίπλα με πολύ καλές αποδόσεις. Με τον φορητό αυτό υπολογιστή θα λυθούν τα χέρια του χρήστη όταν θα έχει ανάγκη από πολλά παράθυρα και σύνθετες εργασίες.\nΜε τη βιομηχανία να κινείται εμφανέστατα προς μεγαλύτερες οθόνες, όχι μόνο στα κινητά τηλέφωνα αλλά και στα λάπτοπ, μοντέλα όπως το Microsoft Surface Laptop 4 φαίνεται να ήταν μπροστά, μέχρι αυτή τη στιγμή. Το παραπάνω αλλάζει και σε συνδυασμό με τον ρυθμό ανανέωσης της οθόνης που είναι στα 120 Hz, παρόλο που η μέγιστη φωτεινότητα είναι μάλλον μέτρια 400 nits, η Lenovo μπαίνει και αυτή στη νέα τάση της αγοράς. Κοιτάζοντας προς τα κάτω, αυτή την ασυνήθιστα ευρεία οθόνη συνοδεύει μια δευτερεύουσα που μοιάζει πολύ περισσότερο με ένα tablet που βρίσκεται στα δεξιά του πληκτρολογίου του χρήστη. Η δεύτερη οθόνη αποτελεί ουσιαστικά ένα LCD πάνελ 8 ιντσών με ανάλυση 800 x 1280 και διαθέτει υποστήριξη γραφίδας, το οποίο σημαίνει ότι οι χρήστες μπορούν να γράφουν σημειώσεις και να αγγίζουν τις εικόνες.\nΜε αυτό τον τρόπο ξεκλειδώνονται πολλές νέες δυνατότητες για αλληλεπίδραση ανάμεσα στον χρήστη και τη συσκευή. Παρέχεται μια πληθώρα εφαρμογών των δυο οθονών. Για παράδειγμα κατά τη διάρκεια εργασιών σε ένα υπολογιστικό φύλλο, η δεύτερη οθόνη μετατρέπεται σε μια τεράστια αριθμομηχανή. Ακόμα, οι χρήστες μπορούν να μετακινήσουν ορισμένες από τις εφαρμογές που χρησιμοποιούνται συχνά στη δευτερεύουσα οθόνη του ThinkBook Plus Gen 3 για γρήγορη πρόσβαση.\nΗ γραμμή εργαλείων μιας εφαρμογής μπορεί να συρθεί στη δευτερεύουσα οθόνη για να αποκτήσει ο χρήστης περισσότερο χώρο στην κύρια, όταν η εφαρμογή υποστηρίζει αποσπώμενες γραμμές εργαλείων. Ακόμα, κατά τη χρήση μιας εφαρμογής επικοινωνίας, μπορεί να ανοίξει ένα ξεχωριστό παράθυρο συνομιλίας στην οθόνη που μοιάζει με tablet. Μέχρι στιγμής, έχει δοκιμαστεί μόνο με Microsoft Teams, Skype και Zoom. Επί του παρόντος λείπει η υποστήριξη για το Google Meet και το Slack. Τέλος, η δευτερεύουσα οθόνη μπορεί να χρησιμοποιηθεί για να αντικατοπτρίζει την οθόνη ενός τηλεφώνου, κάπως σαν την τεχνολογία DeX που είναι διαθέσιμη στα τηλέφωνα Samsung. Στο ThinkBook Plus Gen 3 της Lenovo ωστόσο, λειτουργεί προς το παρόν μόνο με περιορισμένο αριθμό τηλεφώνων Motorola.\nTags CES 2022 Coming Soon LENOVO portalfeed


Ο καλός ο δάσκαλος δεν μπορεί να αξιολογηθεί\nΠΑΙΔΕΙΑ 16/10/2015 - 17:32 | Author: Newsroom\nΧωρίς κανένα μέτρο.\nΟ καλός δάσκαλος δεν μπορεί να αξιολογηθεί.\nΗ άποψη της κυρίας Μπέερ ότι οι δάσκαλοι πρέπει να διακρίνονται για τη δημιουργικότητα, την ενσυναίσθηση και το πάθος για τη δουλειά τους είναι σωστή. Το τελικό της συμπέρασμα, όμως, είναι λάθος. Η κυρία Μπέερ, πρώην Υπουργός Παιδείας στο κρατίδιο της Έσσης, θέλει αυτές τις ιδιότητες να τις κάνει προϋποθέσεις πρόσληψης. Αυτό που δεν κάνει είναι να μας πει με ποιο τρόπο θα διαγνώσει αυτές τις ιδιότητες.\nΌλα αυτά τα στοιχεία κάθε δασκάλου δεν είναι εύκολο να μετρηθούν. Μόνο μέσα από την εμπειρία μπορεί κανείς να τα διαπιστώσει.\nΗ κυρία Μπέερ, αντίθετα, προτείνει να διδάσκονται οι μαθητές συγκεκριμένη ύλη σε όλα τα αντικείμενα για μεγάλο χρονικό διάστημα για να μπορεί στη συνέχεια με εξετάσεις να μετρηθεί η απόδοση των μαθητών και το αποτέλεσμα της μαθησιακής διαδικασίας.\nΗ ιδέα δεν είναι καινούργια. Στο κρατίδιο της Βάδης-Βυρτεμβέργης για παράδειγμα, για μεγάλο χρονικό διάστημα υπήρχε κεντρικά σχεδιασμένη διδασκαλία και στη συνέχεια εξετάσεις και σύγκριση των αποτελεσμάτων, κάτι το οποίο, όμως, αργότερα καταργήθηκε.\nΤο FDP φαίνεται ότι σχεδιάζει να επιστρέψει στην παλιά ιδέα ενός συστήματος αξιολόγησης, που δεν θα αφορά όμως αυτή τη φορά τους μαθητές αλλά τους εκπαιδευτικούς.\nΗ εισαγωγή ενός τέτοιου εργαλείου αξιολόγησης, ανεξάρτητα από τη διαμόρφωσή του, θα είχε μεγάλες ανάγκες σε προσωπικό και τεράστιο γραφειοκρατικό και οικονομικό κόστος (σπατάλες πόρων που θα μπορούσαν να αξιοποιηθούν εκατό φορές πιο ουσιαστικά).\nΑκόμα χειρότερα θα κατέστρεφε αυτά που η κα Μπεερ θεωρεί ως τα πιο σημαντικά προσόντα για έναν δάσκαλο, το πάθος για τη δουλειά, την ενσυναίσθηση και τη δημιουργικότητα.\nΑυτό θα παρακινούσε, εμάς τους δασκάλους, να επιδιώκουμε ποσοτικά αποτελέσματα – ένα ακόμα βήμα για τη στενότερη προσέγγιση σχολείου και οικονομίας.\nΓια να γίνει αυτό κατανοητό θα αναφέρω ένα συγκεκριμένο παράδειγμα.\nΜε την τάξη μου υλοποιήσαμε ένα πρόγραμμα σκυταλοδρομίας από το Λόραχ μέχρι τη Βενετία. Με την προετοιμασία του προγράμματος ασχοληθήκαμε έναν ολόκληρο χρόνο και αναγκαστικά χρησιμοποιήθηκε και διδακτικός χρόνος κάποιων μαθημάτων.\nΌταν επιτέλους ήμασταν καθοδόν κρατούσαμε σημειώσεις για πάρα πολλά πράγματα. Τα χιλιόμετρα που διανύσαμε, τα ύψη, την μέση ωριαία ταχύτητα, ακόμα και τις θερμίδες που κάψαμε. Όλα απολύτως μετρήσιμα.\nΠώς όμως να μετρηθεί η και να καταγραφεί η συγκίνηση που νιώσαμε όταν διασχίζαμε την τελευταία τέσσερα χιλιόμετρα της γέφυρας της Βενετίας;\nΠώς να μετρηθεί η λάμψη στα μάτια των παιδιών όταν αντίκρισαν, με πόνους στα πόδια, το “Canal Grande” μετά από ταξίδι έξι ημερών και 700 χιλιόμετρα πορεία;\nΠώς θα μετρηθούν οι αναμνήσεις που θα κουβαλούν στις καρδιές τους, αυτά τα παιδιά, για το υπόλοιπο της ζωής τους;\nΓια το πώς αυτό θα μετρηθεί δε χρειάζεται η κυρία Μπέερ να νοιαστεί. Στο σχολείο που ονειρεύεται τέτοια πράγματα δε θα γίνονται.\nΕγώ πάντως θα απέφευγα τέτοιου είδους δραστηριότητες που θα θέτουν σε κίνδυνο την «επιτυχία του μαθήματος» και την «πρόοδο των μαθητών» και που μπορεί να έχουν αρνητικό αντίκτυπο στη μισθολογική μου εξέλιξη.\nΒεβαίως και υπάρχει στα σχολεία μας η ανάγκη για διαρκή βελτίωση – που κατά την αποψή μου ένα μεγάλο μέρος της είναι η διόρθωση εσφαλμένων πολιτικών επιλογών του υπουργείου, όπως για παράδειγμα η μείωση του γυμνασίου κατά ένα έτος.\nΠολλά από τα στραβά στα σχολεία και στα πανεπιστήμια πηγάζουν από την όλο και μεγαλύτερη επιρροή των οικονομικών συμφερόντων. Από την προαναφερθείσα μείωση του Γυμνασίου κατά ένα έτος έως τον εξοπλισμό των σχολείων με ηλεκτρονικές συσκευές που δεν προσφέρουν τίποτε στη μαθησιακή διαδικασία. Για παράδειγμα το CAS ( είναι μια ηλεκτρονική συσκευή Computer Algebra System το οποίο χρησιμοποιείται για διάφορους μαθηματικούς και άλλους υπολογισμούς) που ενώ εισήχθη σε σχολεία της Βάδης Βυρτεμβέργης αποσύρθηκε αμέσως γιατί θέτει σε αμφισβήτηση την ισότητα ευκαιριών των μαθητών στις εξετάσεις.\nΤο Κέρδος, ο Καριερισμός, η Χρησιμοθηρία και ο Ανταγωνισμός οι «αξίες» της Αγοράς είναι ήδη στα σχολεία.\nΣ` ένα μοντέλο, όμως, σαν κι αυτό που προτείνει η κυρία Μπεερ του FDP αυτά θα καθορίσουν ακόμα περισσότερο την εκπαιδευτική διαδικασία και τελικά δεν θα βρούμε τους «καλύτερους των καλυτέρων» για τα σχολεία μας αλλά τους «λάθος εκπαιδευτικούς».\nΌπως η απόδοση και η αποτελεσματικότητα των εκπαιδευτικών δεν είναι μετρήσιμη έτσι και για τους μαθητές πιο σημαντικά από τα μετρήσιμα είναι εκείνα που δεν μπορούν να μετρηθούν.\nΗ κριτική σκέψη και η ανεξαρτησία του πνεύματος το ενδιαφέρον για το περιβάλλον, ο αλτρουισμός και η εντιμότητα, η διαλλακτικότητα, η διάθεση για συνεργασία, η αίσθηση ευθύνης.\nΤο καταστροφικό πνεύμα που θα φέρει η κυρία Μπέερ στους εκπαιδευτικούς, θα μεταφερθεί βέβαια και στους μαθητές. Όλα θα οδηγηθούν στην κατεύθυνση να δημιουργούμε καριερίστες κατά τα πρότυπα και τη φιλοσοφία της Αγοράς.\nΑυτό όμως δεν είναι το νόημα του σχολείου.\n(Οι υπογραμίσεις είναι δικές μου.)\n2. Στη Γερμανία υπάρχουν τρεις τύποι σχολείων. Το Γενικό σχολείο (Hauptscule), απ` το οποίο τελειώνοντας κανείς γίνεται ειδικευμένος εργάτης. Το Τεχνικό σχολείο (Realschule), απ` το οποίο τελειώνοντας μπορεί να εισαχθεί σε Τεχνικές σχολές και το Γυμνάσιο (Gymnasium). Οι μαθητές που αποφοιτούν από το Γυμνάσιο σπουδάζουν στα πανεπιστήμια μετά τις τελικές εξετάσεις, το λεγόμενο Abitur. Η εισαγωγή στο πανεπιστήμιο γίνεται ανάλογα με τη βαθμολογία .\nΟ χωρισμός των μαθητών γίνεται από την Τετάρτη δημοτικού (μέχρι την Τετάρτη είναι το Δημοτικό που είναι όλοι οι μαθητές μαζί), ανάλογα με τη βαθμολογία των μαθητών. Οι μαθητές μπορούν και στη συνέχεια να αλλάξουν τύπο σχολείου ανάλογα πάλι με τη βαθμολογία τους.\nΗ υποχρεωτική φοίτηση είναι εννιά χρόνια όπως και στην Ελλάδα.\nΗ αξιολόγηση, παλιότερα που γνωρίζω , ήταν μονοπρόσωπη, από τον επιθεωρητή και περιγραφική. Δεν είχε καμία μισθολογική επίπτωση, είχε όμως επίπτωση στην εξέλιξη την υπηρεσιακή.\nΚάθε κρατίδιο ακολουθεί τη δική του πολιτική και γίνονται διάφοροι πειραματισμοί, όπως αναφέρεται και στο άρθρο.\nΝομίζω ότι λίγο πολύ τα ίδια ισχύουν και σήμερα\nNews Tag: ΓΥΜΝΑΣΙΟΜΑΘΗΜΑΤΙΚΟΙΜΕΤΡΟ


Μέτρα Ασφαλείας Olympic Air – Athens Dynamic Services\nAthens Dynamic Services > Projects > Συμβουλευτικές Υπηρεσίες > Μέτρα Ασφαλείας Olympic Air\nΟι Ολυμπιακές Αερογραμμές (Olympic Airlines) ήταν ο κρατικός αερομεταφορέας της Ελλάδας. Το Μάρτιο του 2009 το ελληνικό δημόσιο συμφώνησε στη μεταβίβασή τους στον ιδιωτικό όμιλο MIG (Marfin Investment Group). Η νέα εταιρεία ονομάζεται από τότε Olympic Air (νέα Ολυμπιακή Αεροπορία) και λειτουργεί από την 1η Οκτωβρίου 2009, οπότε και έπαψε το πτητικό έργο των Ολυμπιακών Αερογραμμών.\nΟι σύμβουλοί μας ήταν αυτοί οι οποίοι ανέλαβαν τον σχεδιασμό και την υλοποίηση των μέτρων ασφαλείας που εφαρμόστηκαν στην τελετή παράδοσης και παραλαβής της Ολυμπιακής Αεροπορίας από την OLYMPIC AIR που παρακολούθησαν 8000 άτομα, στις 15/10/2009, στον Διεθνή Αερολιμένα Αθηνών Ελ. Βενιζέλος.\nΏρες εργασίας για την υλοποίηση


Ακαδημαϊκές βραβεύσεις φοιτητών του Mediterranean College από το University of Derby - Mediterranean College\nYψηλές ακαδημαϊκές επιδόσεις για τους πρωτοετείς φοιτητές του Business School του 1ου Ιδιωτικού Κολλεγίου της Ελλάδας. Επιδόσεις οι οποίες απέσπασαν το Dean’s Award από το συνεργαζόμενο Βρετανικό Πανεπιστήμιο, University of Derby! Σημαντικές διακρίσεις που έρχονται να επιβεβαιώσουν τη βασική φιλοσοφία του Mediterranean College για Αριστεία στην Εκπαίδευση.\nΣτην ειδική εκδήλωση που πραγματοποιήθηκε την Τετάρτη 22 Φεβρουαρίου, ο Αλέξανδρος Κτενάς, ο Γεώργιος Φίλος και ο Βύρωνας Μυργιώτης, βραβεύτηκαν για τις εξαιρετικές ακαδημαϊκές επιδόσεις τους κατά το πρώτο έτος των σπουδών τους στο πρόγραμμα BA (Hons) Business Studies, της Σχολής Διοίκησης Επιχειρήσεων.\nΤη βράβευση – εκ μέρους του Dean of Business School, Dr David Russell– έκανε η κ. Gail Thrippleton, UK and International Partnerships Manager, College of Business, Law & Social Sciences of the University of Derby, παρουσία συμφοιτητών και μελών των οικογενειών τους.


Συμμετοχή του Πολεμικού Ναυτικού στην 190η Επέτειο της Ναυμαχίας Ναβαρίνου - Enoplos\nHome ΑΜΥΝΑ Συμμετοχή του Πολεμικού Ναυτικού στην 190η Επέτειο της Ναυμαχίας Ναβαρίνου\nΣυμμετοχή του Πολεμικού Ναυτικού στην 190η Επέτειο της Ναυμαχίας Ναβαρίνου\nΕΝΟΠΛΟΣ 24 Οκτωβρίου\nΤην Πέμπτη 19 και Παρασκευή 20 Οκτωβρίου 2017, πραγματοποιήθηκαν στην Πύλο εορταστικές εκδηλώσεις για την 190η επέτειο της Ναυμαχίας του Ναβαρίνου, παρουσία του Αρχηγού Στόλου Αντιναυάρχου Ιωάννη Γ. Παυλόπουλου ΠΝ, ως εκπροσώπου του Αρχηγού ΓΕΝ Αντιναυάρχου Νικολάου Τσούνη ΠΝ.\nΣτο πλαίσιο των εκδηλώσεων κατέπλευσε στο λιμένα της Πύλου η Φρεγάτα ΝΑΒΑΡΙΝΟΝ. Επιπροσθέτως τμήμα της Μπάντας του Πολεμικού Ναυτικού καθώς και άγημα της Φρεγάτας απέδωσαν τιμές.\nΣτις 20 Οκτωβρίου 1827 έλαβε χώρα στον ομώνυμο όρμο της η ναυμαχία του Ναβαρίνου, κατά την οποία οι τρεις μεγάλες δυνάμεις της εποχής (Αγγλία - Γαλλία - Ρωσία) αντιμετώπισαν τον ενωμένο Τουρκοαιγυπτιακό στόλο, υπό τον Ιμπραήμ πασά. Ο στόλος των τριών Ευρωπαϊκών δυνάμεων παρόλο που υστερούσε των αντιπάλων σε αριθμό πλοίων και πυροβόλων, υπερτερούσε σε πειθαρχία, εκπαίδευση και εμπειρία. Το αποτέλεσμα της σύγκρουσης ήταν η ολοσχερής καταστροφή του Τουρκοαιγυπτιακού στόλου, γεγονός που σηματοδότησε την απαρχή δημιουργίας Ελληνικού Κράτους.\nΗ εν λόγω ναυμαχία είναι η τελευταία στην ιστορία που διεξήχθη εξ ολοκλήρου με ιστιοφόρα σκάφη. Ποτέ άλλοτε στο πλαίσιο των ναυτικών επιχειρήσεων με ιστιοφόρα σκάφη δεν αντιπαρατέθηκε τόσο μεγάλος αριθμός μονάδων, με τόσο μεγάλη ισχύ πυρός, σε τόσο περιορισμένης έκτασης πεδίο μάχης.


H2OnlyBattery FL-103/U Μαύρος Φακός\nΑρχική σελίδα Hobby Φακοί - Προβολείς H2OnlyBattery FL-103/U Μαύρος Φακός\nΟ H2OnlyBattery FL-103/U μαύρος φακός, έχει σχεδιαστεί για να εξυπηρετεί όλες τις πιθανές ανάγκες ατομικού φωτισμού και όχι μόνο, για καθημερινή χρήση.\nΚωδικός προϊόντος: 31900803 Κατηγορία: Φακοί - Προβολείς Ετικέτα: H2OnlyBattery\nΟ H2OnlyBattery FL-103/U μαύρος φακός, έχει σχεδιαστεί για να εξυπηρετεί όλες τις πιθανές ανάγκες ατομικού φωτισμού και όχι μόνο, για καθημερινή χρήση ή ακόμη και περιστασιακά μετά από πολύ καιρό. Διαθέτει ειδικά σχεδιασμένο κάτοπτρο με διπλή δέσμη, ώστε να μπορεί να ανταπεξέλθει, τόσο σε χρήση στην εξοχή, αφού έχει την δυνατότητα να στείλει τη δέσμη φωτός αρκετά μέτρα μακριά, όσο και σε περιπτώσεις διακοπής ρεύματος, καθώς η δεύτερη δέσμη η οποία δημιουργεί διάθλαση του φωτός, βοηθά στη χρήση εντός της οικίας (ως λάμπα) με μέγιστη απόδοση έως και 60 ώρες συνεχούς λειτουργίας για κάθε βρέξιμο και 350 ώρες λειτουργίας το ελάχιστο. Είναι κατασκευασμένος από ανακυκλώσιμα υλικά (με βάρος μόλις 115gr στεγνός και 130gr βρεγμένος) και χωρίς τη χρήση χημικών ή τοξικών, ούτε κατά την κατασκευή, αλλά ούτε και κατά τη χρήση του. Δεν περιέχει αποσπώμενα μέρη, ο συγκεκριμένος φακός δύναται για χρήση ακόμη και από μικρά παιδιά.\nΧαρακτηριστικά για H2OnlyBattery FL-103/U Μαύρο Φακό:\nΆμεση παροχή ενέργειας οπουδήποτε, οποτεδήποτε, ξανά και ξανά.\nΕνεργοποίηση με νερό ή οποιοδήποτε υγρό.\nΑπό 8 έως 60 ώρες απόδοση ενέργειας με ένα βρέξιμο (εξαρτάται από τη θερμοκρασία του περιβάλλοντος)\nΔιάρκεια ζωής πολλών ετών, ανάλογα με τη χρήση.\nΧωρίς ημερομηνία λήξης, χωρίς διαρροές ακόμη και όταν δε χρησιμοποιείται.\nΔεν περιέχει ή εκπέμπει τοξικές ή χημικές ουσίες.\nΧρησιμοποιεί υλικά: Ανανεώσιμα, ανακυκλώσιμα, βιώσιμα και ασφαλή για το περιβάλλον και τον άνθρωπο.\nΠιστοποίηση CE για την ασφάλεια.\nΕλληνική πατέντα (ισχύς έως το 2032).\nΔιαστάσεις: 160 x 50mm\nΚαθαρό βάρος: 0,3kg\nΔώστε πρώτος μία αξιολόγηση “H2OnlyBattery FL-103/U Μαύρος Φακός” Ακύρωση απάντησης\nOlight FM21-R Κόκκινο Φίλτρο για τον φακό Olight ΜR21/S35/S65\nFerrara 147-68201 Προβολέας Iωδίνης 150W\nΠροβολέας Iωδίνης 147-68201 150W ,κατάλληλος για εσωτερικούς ή εξωτερικούς χώρους, σε μαύρο χρώμα,μικρό μέγεθος και εύκολο στην χρήση.


Πρόκληση: Μετέτρεψαν σε κλαμπ την ιστορική Μονή της Παναγίας Σουμελά - Newtoday.gr\nΑρχική Κόσμος Πρόκληση: Μετέτρεψαν σε κλαμπ την ιστορική Μονή της Παναγίας Σουμελά\nΠρόκληση: Μετέτρεψαν σε κλαμπ την ιστορική Μονή της Παναγίας Σουμελά\nΑντιδρούν ακόμη και Τούρκοι εκπρόσωποι ταξιδιωτικών φορέων.\nΈντονες αντιδράσεις προκαλεί βίντεο που κάνει το γύρο του διαδικτύου και δείχνει άτομα να χορεύουν έξαλλα με DJ στην ιστορική μονή της Παναγίας Σουμελά, στην Τραπεζούντα. Οι εικόνες προκαλούν οργή καθώς οι συντελεστές στο βίντεο κλιπ χορεύουν ντίσκο, ενώ ακούγεται ακόμη και μία καμπάνα να ηχεί εν μέσω μοντέρνων ήχων, όπως φαίνεται στα πλάνα που μετέδωσε το Open.\nΤο ιστορικό μοναστήρι ανήκει στο υπουργείο Πολιτισμού και Τουρισμού της Τουρκίας και έχει χαρακτηριστεί ως πολιτιστικό μνημείο. Το βίντεο κλιπ γυρίστηκε με στόχο την προβολή της μονής της Παναγίας Σουμελά ως τουριστικού προορισμού μετά από άδεια των τουρκικών αρχών. Το ίδιο συγκρότημα είχε κάνει στο παρελθόν ανάλογα γυρίσματα στην Καππαδοκία. “Είναι από τις στιγμές που ο εγκέφαλός μας καίγεται και το μυαλό μας σταματάει”, δήλωσε ο πρόεδρος του συνδέσμου Τουριστικών Φορέων και Ταξιδιωτικών Γραφείων Τραπεζούντας (TİSAD), Μουράτ Τσαβγκά, ο οποίος επιτέθηκε στις αρχές: “Το κοινό αίσθημα δεν θα ανακουφιστεί εάν οι υπεύθυνοι δεν εξηγήσουν το πώς και το γιατί χορηγήθηκε αυτή η άδεια”.\nΠοια θα είναι η χρησιμότητα αυτής της ντίσκο ψυχαγωγίας σε ένα μνημείο, όπου το κράτος μας επιτρέπει μία ημέρα λατρείας το χρόνο;\nΠοιο το όφελος από την παροχή μίας τέτοιας άδειας σε ένα κτίριο που κινδυνεύει να πέσουν πέτρες, είναι υπό ανακαίνιση και είναι κλειστό για λόγους ασφαλείας; Τουρισμός ή προβολή;\nΕίναι αθώο λάθος ή συνειδητή προσπάθεια να προκαλέσει αντίδραση στον Τύπο;\nΕάν μια τέτοια εκδήλωση πραγματοποιούνταν σε τζαμί μας σε άλλη χώρα, πώς θα αντιδρούσαμε;”Αυτά είναι ορισμένα από τα ερωτήματα που θέτει ο Μουράτ Τσαβγκά, εγκαλώντας τις τουρκικές αρχές. “Κάποιος πρέπει να κάνει μία δήλωση για το σημαντικότερο πολιτιστικό αγαθό της περιοχής μας, τη Μονή Σουμελά, που είναι υποψήφια για ένταξη στην UNESCO, τονίζει.\nΟ πρόεδρος της Ένωσης Τουριστικών Πρακτόρων Τραπεζούντας, Βολκάν Κανταρτζί, χαιρέτισε την ενέργεια και σχολίασε ότι ελπίζει η συγκεκριμένη προώθηση της Παναγίας Σουμελά να είναι επιτυχής και να συμβάλει στην αύξηση της τουριστικής κίνησης στην Τραπεζούντα. “Ελπίζω το αποτέλεσμα της δουλειάς να είναι να προβληθούν οι φυσικές ομορφιές και να γίνει μια επιτυχημένη παρουσίαση”, ανέφερε, επισημαίνοντας ότι το μοναστήρι ανήκει στο υπουργείο Πολιτισμού και Τουρισμού και ότι η νομοθεσία σχετικά με τις δραστηριότητες είναι σαφής.\nΠροηγούμενο άρθροΔολοφονία Άλκη: Πάνω από 10 άτομα συμμετείχαν στην ενέδρα θανάτου – Τα νεότερα στοιχεία\nΕπόμενο άρθροΑπίστευτο: Μεταφέρουν τους κρατούμενους με χειροπέδες και πεζή μέσα στο κέντρο της Αλεξανδρούπολης


Ευρωκοινοβούλιο: Εντάσεις και αιχμές μεταξύ ευρωβουλευτών στη συζήτηση για τη μετανάστευση | LiFO\nΕυρωκοινοβούλιο: Εντάσεις και αιχμές μεταξύ ευρωβουλευτών στη συζήτηση για τη μετανάστευση\nΕνισχύεται η «συμμαχία των απροθύμων» της ΕΕ\nΉταν μία συζήτηση διαφορετική για τη μετανάστευση στο Ευρωκοινοβούλιο, καθώς τη σχετική πρωτοβουλία είχε η ξενοφοβική «Λέγκα του Βορρά» από την Ιταλία με πρώτο ομιλητή τον επικεφαλής του κόμματος Ματέο Σαλβίνι.\nΠροφανής η πολιτική σκοπιμότητα ενόψει εκλογών στην Ιταλία το πρώτο εξάμηνο του 2018 και με τη Λέγκα ενισχυμένη μετά τα δημοψηφίσματα περί αυτονομίας σε Λομβαρδία και Βένετο. Και όλα αυτά σε μία κρίσιμη συγκυρία, όπως επισημαίνει η ευρωβουλευτής της Ν.Δ. Ελίζα Βόζεμπεργκ. «Η ουσία είναι ότι η μετανάστευση, όπως έχουμε πει εδώ και χρόνια ήρθε για να μείνει και να αυξάνεται» λέει η Ελληνίδα ευρωβουλευτής στην Deutsche Welle.\n«Να σας ενημερώσω ότι ιδιαίτερα στη χώρα μας, την Ελλάδα, μόνο τον Οκτώβριο πέρασαν πάνω από 2000 άνθρωποι. Αυτό δεν σημαίνει ότι δεν ισχύει η συμφωνία ΕΕ-Τουρκίας, αλλά σημαίνει ότι πλέον, από ένα σημείο και μετά, είναι ανεξέλεγκτο το πεδίο».\nΗ πρωτοβουλία της ιταλικής «Λέγκα του Βορρά» να προκαλέσει μία συζήτηση περί μετανάστευσης στην Ευρωβουλή παρακίνησε και άλλους εθνολαϊκιστές από όλη την Ευρώπη να συμμετάσχουν σε μία ζωηρή ανταλλαγή απόψεων. Πολλές οι επικρίσεις για την ανοχή που είχε επιδείξει η ΕΕ και ιδιαίτερα η καγκελάριος της Γερμανίας Άγκελα Μέρκελ στην προσέλευση μεταναστών.\nΣυντηρητικοί ευρωβουλευτές από την Πολωνία υποστηρίζουν ότι η χώρα τους δεν θέλει άλλους πρόσφυγες, γιατί, όπως ισχυρίζονται, έχει ήδη αφομοιώσει πάνω από ένα εκατομμύριο μετανάστες. Αντίλογος από τον Γερμανό ευρωβουλευτή και πρώην πρόεδρο της Επιτροπής Εξωτερικών Υποθέσεων του Ευρωκοινοβουλίου Έλμαρ Μπροκ: «Η κυρία Μέρκελ δεν τους προσκαλεί όλους, αλλά και δεν τους αφήνει και να πεθάνουν», επισημαίνει. «Όσο για την Πολωνία, έχει δεχθεί ένα εκατομμύριο εργαζόμενους μετανάστες από την Ουκρανία, κατά τον ίδιο τρόπο που και η Γερμανία έχει δεχθεί εκατοντάδες χιλιάδες εργαζόμενους από την Πολωνία. Σας παρακαλώ να μην τα συμψηφίζουμε όλα αυτά...».\nΣε μία προσπάθεια να εμφανιστεί πιο μετριοπαθής, ίσως λόγω προεκλογικών σκοπιμοτήτων, ο επικεφαλής της ιταλικής «Λέγκα» Ματέο Σαλβίνι δήλωσε για πρώτη φορά στο Ευρωκοινοβούλιο ότι αντιτίθεται μεν στην «παράνομη» μετανάστευση, αλλά δεν έχει αντίρρηση για τη «νόμιμη» προσέλευση μεταναστών.\nΣκωπτικό το σχόλιο από τον Φρανκ ΄Ενγκελ, ευρωβουλευτή του Ευρωπαϊκού Λαϊκού Κόμματος από το Λουξεμβούργο: «Έχουμε ακούσει και πιο δυσάρεστους λόγους από τον Σαλβίνι. Σήμερα τουλάχιστον είχε την καλoσύνη να μας πει ότι είναι υπέρ της νόμιμης μετανάστευσης. Είναι μία πρόοδος για τη Λέγκα του Βορρά, το οποίο είναι κάπως καλύτερο από το να μισεί κανείς κάθε είδους μετανάστευση. Αν μη τι άλλο είπε ότι δέχεται την ύπαρξη γυναικών και παιδιών που έχει αποδειχθεί ότι τρέχουν να ξεφύγουν από την φτώχεια, τη δυστυχία, τον θάνατο, τον πόλεμο. Για τη Λέγκα αυτό είναι μία τεράστια πρόοδος...».\nΈνας ακόμη λόγος για την αυξημένη αυτοπεποίθηση των εθνολαϊκιστών είναι το γεγονός ότι, μετά τις τελευταίες εκλογικές αναμετρήσεις στην Ευρώπη, εμφανίζονται ενισχυμένοι οι «απρόθυμοι» να συναινέσουν σε μία κοινή μεταναστευτική πολιτική και να υλοποιήσουν τη συμφωνία μετεγκατάστασης προσφύγων από Ελλάδα και Ιταλία. Το Ευρωπαϊκό Δικαστήριο έχει αποφανθεί ότι η συμφωνία συνάδει με το ευρωπαϊκό δίκαιο.\nΩστόσο πολλές ανατολικοευρωπαϊκές χώρες αρνούνται να την εφαρμόσουν. Μάλιστα ο νικητής των βουλευτικών εκλογών στην Τσεχία Αντρέι Μπάμπις λέει ευθαρσώς ότι θα διευρύνει τη «συμμαχία των απροθύμων», εξασφαλίζοντας τη στήριξη της Αυστρίας, της Κροατίας και άλλων κρατών-μελών. «Πώς μπορεί να αντιδράσει η ΕΕ;» ρωτάμε την ευρωβουλευτή της Ν.Δ. Ελίζα Βόζεμπεργκ. «Όπως ξέρετε το μόνο που μπορεί να κάνει η ΕΕ, καθώς δεν έχει κυρωτικούς μηχανισμούς σε τέτοιες συμπεριφορές, είναι να ελαχιστοποιήσει την πρόσβαση των χωρών αυτών σε κονδύλια» επισημαίνει η ελληνίδα ευρωβουλευτής. «Είναι μια τιμωρία που πονάει. Διότι όλοι έχουν ανάγκη τα κονδύλια για να τα αξιοποιούν προς όφελος των κρατών τους...


Δελτίο των 11: Η Αρμενία ζήτησε από το Ευρωπαϊκό Δικαστήριο Ανθρωπίνων Δικαιωμάτων να διατάξει την κυβέρνηση του Αζερμπαϊτζάν να σταματήσει τις επιθέσεις εναντίον αμάχων.\nΗ Αρμενία ζήτησε από το Ευρωπαϊκό Δικαστήριο Ανθρωπίνων Δικαιωμάτων να διατάξει την κυβέρνηση του Αζερμπαϊτζάν να σταματήσει τις επιθέσεις εναντίον αμάχων.\nΟ υπουργός Άμυνας της Αρμενίας Ντέιβιντ Τονογιάν και ο πρόεδρος του Ναγκόρνο-Καραμπάχ, Αραίκ Χαρττζουνιάν, επισκέφθηκαν το Κέντρο Επιχειρήσεων και ενημερώθηκαν για την κατάσταση κατά μήκος της γραμμής αντιπαράθεσης.\nΟ υπουργός Άμυνας του Ναγκόρνο-Καραμπάχ Τζαλάλ Αρτιτζούνιαν είπε ότι η κατάσταση κατά μήκος της γραμμής αντιπαράθεσης «είναι υπό έλεγχο». Δεκαεπτά Αρμένιοι στρατιώτες σκοτώθηκαν και περισσότεροι από 100 τραυματίστηκαν μεχρι στιγμής.\nΟ Τούρκος πρόεδρος Ρετζέπ Ταγίπ Ερντογάν δήλωσε ότι η Αρμενία πρέπει να αποσύρει αμέσως τις δυνάμεις της από τα εδάφη που λέει ότι έχει καταλάβει στο Αζερμπαϊτζάν, και ότι είναι καιρός να τερματιστεί η κρίση,\nχαχαχαχαχαχαχαχαχαχαχα πόοοοοοσο ραγιάς μπορεί να είσαι για να ζητάς να επέμβει ο ΟΗΕ, το Ευρωπαϊκό Δικαστήριο και άλλα τέτοια τραπεζιτικά ιδρύματα των Ρότσάιλντ\nΔευ Σεπ 28, 08:59:00 μ.μ.


Sara kai Mara: Νέος πρόεδρος του Λιμενικού Ταμείου ο Π.Παπαδόπουλος\n“Ζωντανή νίλα” έπαθαν σήμερα κατά τη διαδικασία εκλογής του νέου προέδρου στο Λιμενικό Ταμείο Αιτωλ/νιας.\nΥποψήφιοι για τη θέση του προέδρου ήταν ο κ. Κιτάγιας την υποψηφιότητα του οποίου φέρεται να υποστηρίζει ο Δήμαρχος Μεσολογγίου Π. Κατσούλης και ο Υφυπουργός Θάνος Μωραίτης, ο κ. Καλιαμπάκος μέλος της Νομαρχιακής Επιτροπής ΠΑΣΟΚ Αιτωλοακαρνανίας, μια υποψηφιότητα που λέγεται ότι είχαν πάρει στην πλάτη τους οι δυο βουλευτές του ΠΑΣΟΚ Α. Μακρυπίδης και Σ. Γιαννακά και το μέλος του ΣΥΡΙΖΑ και του Εργατοϋπαλληλικού Κέντρου Μεσολογγίου Πάνος Παπαδόπουλος.\nΣήμερα το πρωί λοιπόν πραγματοποιήθηκε στο Μεσολόγγι η διαδικασία εκλογής και εκλέχτηκε Πρόεδρος με 4 ψήφους έναντι 3 του κ. Καλιαμπάκου, ο κ. Παπαδόπουλος.\nΗ ιστορία εκλογής προέδρου φημολογείται ότι είχε μεγάλη διαδρομή ιδιαίτερα για το χώρο του ΠΑΣΟΚ που όπως εξελίχθηκαν τα πράγματα φαίνεται πως έχασε κατά κράτος.\nΜέχρι και την τελευταία στιγμή, φήμες που κυκλοφορούν ευρύτατα από στελέχη του ΠΑΣΟΚ, ήθελαν τόσο το δήμαρχο Μεσολογγίου όσο και τον Υφυπουργό Θάνο Μωραίτη, να ασκούν πιέσεις για την εκλογή του κ. Κιτάγια, χωρίς όμως να υπάρξει αποτέλεσμα. Από την πλευρά των άλλων δυο βουλευτών Μακρυπίδη και Γιαννακά φημολογείται επίσης, ότι ασκήθηκαν πιέσεις σε μέλη της επιτροπής που είχαν ψήφο για την εκλογή του προέδρου, να υποστηριχτεί δηλαδή ο κ. Καλιαμπάκος, αλλά και εκεί αποδείχτηκε ότι δεν εισακούστηκαν αφού τελικά τα μέλη ψήφισαν το “αουτσάιντερ”, όπως κάποιοι χαρακτήριζαν, Πάνο Παπαδόπουλο.\nΑκούστηκε ότι υπήρξαν πολλές πιέσεις σε μέλη τόσο τις προηγούμενες ημέρες όσο και σήμερα το πρωί λίγο πριν την έναρξη της ψηφοφορίας. Τα τηλέφωνα λέγεται ότι άναψαν αλλά τελικά οι δυο πλευρές δεν κατάφεραν να εκλέξουν τους εκλεκτούς τους.\nΠληροφορίες από κύκλους του ΠΑΣΟΚ στο Μεσολόγγι λένε ότι ένα από μέλη που ήταν υποψήφιο κυκλοφορούσε στην πόλη λέγοντας πως ήταν ήδη πρόεδρος ενώ αμέσως μετά την ήττα του αποχώρησε από την αίθουσα χωρίς κανένα σχόλιο. Έντονη είναι σύμφωνα με πληροφορίες και η δυσαρέσκεια του έτερου υποψηφίου που όπως λέγεται μετά τη βαριά ήττα που υπέστη φέρεται να κατηγορεί τους υποστηρικτές του πως τελικά δεν κατάφεραν να τον εκλέξουν.\nΦαίνεται μετά από αυτή την εξέλιξη ότι οι τρεις βουλευτές του ΠΑΣΟΚ στο Μεσολόγγι έχουν χάσει έδαφος και μετά την εκλογή του κ. Παπαδόπουλου στη θέση του προέδρου του Λιμενικού Ταμείου τα δεδομένα έχουν αλάξει.\nΗ εκλογή του νέου προέδρου που προέρχεται από την Αριστερά, μοναδική εκλογή στην χώρα, και έχει δώσει δείγματα γραφής όσα χρόνια ασχολείται ενεργά με την πολιτική, δείχνει ότι θα υπάρξουν νέα δεδομένα στο Λιμενικό Ταμείο και κατ΄επέκταση στις αποφάσεις που θα κληθεί να πάρει για όφελος του διευρυμένου δήμου Μεσολογγίου και κατ επέκταση όλου του νομού.\nΟι σχέσεις πάντως των εκλεγμένων συντρόφων του ΠΑΣΟΚ με την κοινωνία δείχνουν ότι πάνε από το κακό στο χειρότερο.\nξεφτιλίστηεκε το συστημα πασοκ.ερχονται και αλλα\n20 Ιανουαρίου 2012 - 11:28 μ.μ.\n21 Ιανουαρίου 2012 - 12:45 π.μ.


Οδοιπορικό στους Καλαρρύτες - Design Magazine\nΟδοιπορικό στους Καλαρρύτες\nΒρισκόμαστε στην Πίνδο και ανηφορίζουμε αρκετά κάπου στα 1.200 μ. στην περιοχή των Τζουμέρκων! Εκεί θα συναντήσουμε το γραφικό χωριό ”Καλαρρύτες”! Τοπίο άγριο και εντυπωσιακό… Βουνοκορφές ατελείωτες, βελανιδιές, έλατα, οξιές να χρωματίζουν το τοπίο και πανέμορφα πέτρινα σπίτια! Λίγο πριν όμως από τη πρώτη θέαση του χωριού, θα αντικρίσετε κάτι το μοναδικό!\nΠρόκειται για την Ι. Μονή της Κηπίνας, η οποία κτισμένη μέσα στον βράχο, προκαλεί δέος στο αντίκρισμα της. Είναι αφιερωμένη στην κοίμηση της Θεοτόκου και αξίζει μια στάση για να την επισκεφθείτε!\nΦτάνοντας πλέον στους Καλαρρύτες, θα σας κερδίσουν αμέσως τα λιθόστρωτα καλντερίμια, τα παραδοσιακά σπίτια με τις περιποιημένες τους αυλές αλλά και η μοναδική πλατεία στο κέντρου του χωριού με ταβερνάκια μαζεμένα γύρω της, μαγαζιά λαϊκής τέχνης καθώς και παλιακά παντοπωλεία!\nΘα απολαύσετε υπέροχες τοπικές γεύσεις, σπιτικά μαγειρεμένες συνταγές με ντόπια προϊόντα και μάλιστα σε προσιτές τιμές! Εντύπωση θα σας κάνουν οι κάτοικοι του χωριού που μπορεί το χειμώνα να είναι λιγοστοί, αλλά είναι τόσο εγκάρδιοι και φιλικοί που θα σπεύσουν αμέσως να σας καλωσορίσουν και να σας μυήσουν στις παραδόσεις και στην ιστορία του χωριού! Σε κάθε γωνιά του χωριού, θα νιώθετε πως γίνεστε ένα με τη φύση και το άγριο περιβάλλον.\nΜην παραλείψετε επίσης να επισκεφθείτε τον Ι.Ν Αγίου Νικολάου και τον ποταμό Κουιάσα! Θα σας μείνει αξέχαστη η εμπειρία….πιστέψτε με!\n← Προηγούμενο Άρθρο Πρέβεζα: Δήμος Φαναρίου\nΕπόμενο Άρθρο → Πήλιο… το βουνό των Κενταύρων!


1.4.3. Ασφαλής χρήση δημοσίων συσκευών - Investigative Journalism Manual\nΠροσπαθήστε να τις αποφύγετε. Είναι πιο εύκολο να εξασφαλίσετε ασφαλείς επικοινωνίες στις δικές σας συσκευές και δεν ξέρετε ποιος χρησιμοποίησε τη δημόσια συσκευή νωρίτερα ή τι κακόβουλο λογισμικό μπορεί να έχει εγκατασταθεί σε αυτήν. Αν είστε αναγκασμένοι να χρησιμοποιήσετε έναν δημόσιο υπολογιστή, να έχετε μαζί σας μια συσκευή USB με δυνατότητα εγκατάστασης λειτουργικού συστήματος. Το USB θα λειτουργήσει ως προσωρινό λειτουργικό σύστημα που σας επιτρέπει να δουλέψετε σε έναν δημόσιο υπολογιστή χωρίς να χρησιμοποιήσετε τις δικές του λειτουργίες. Το περιεχόμενο θα σωθεί στη RAM, την βραχυπρόθεσμη μνήμη του υπολογιστή και θα ισχύει μόνο για όση ώρα χρησιμοποιείτε τον υπολογιστή. Όταν τον σβήσετε, δεν θα έχει σωθεί κανένα δεδομένο ή δραστηριότητα στη δημόσια συσκευή.\nΕκκίνηση της συσκευής συνιστάται και όταν θέλετε να χρησιμοποιήσετε διαφορετικό λειτουργικό σύστημα. Για παράδειγμα, μπορείτε να εγκαταστήσετε Linux σε μια συσκευή USB με δυνατότητα εγκατάστασης λειτουργικού συστήματος· αφού κάνετε εκκίνηση ενός υπολογιστή ο οποίος κανονικά χρησιμοποιεί Windows από το στικάκι, θα δουλεύετε ουσιαστικά σε σύστημα Linux. Αλλά να θυμάστε, δεν θα σωθούν δεδομένα στον υπολογιστή σας. Δεν είναι εύκολο να δημιουργήσετε μια συσκευή USB με δυνατότητα εγκατάστασης λειτουργικού συστήματος και, αν αποφασίσετε να το κάνετε, θα πρέπει να παρακολουθήσετε μαθήματα στο διαδίκτυο.\nΘα πρέπει επίσης να αποφεύγετε και τις ανοιχτές, δωρεάν συνδέσεις Wi-Fi, καθώς δεν ξέρετε ποιος άλλος χρησιμοποιεί την ίδια σύνδεση και αν προσπαθεί να σας κάνει κακό. Όταν συνδέεστε σε δωρεάν Wi-Fi, να χρησιμοποιείτε πάντα VPN για να κάνετε περιήγηση στο διαδίκτυο. Με αυτόν τον τρόπο, εξασφαλίζετε ένα ελάχιστο ιδιωτικότητας.\nΈνα παράδειγμα για το πώς θα κάνετε εκκίνηση με συσκευή USB σε λειτουργικό σύστημα Windows 10 υπάρχει εδώ:\nΜια ασφαλής εναλλακτική: Linux\nΤο Linux είναι ένα εναλλακτικό λειτουργικό σύστημα για υπολογιστές και έξυπνα τηλέφωνα που χρησιμοποιείται κυρίως από επιστήμονες του τομέα — πρόκειται για ένα από τα ασφαλέστερα που υπάρχουν. Μπορούν να εγκατασταθούν πρόσφατες διανομές— ή πακέτα λογισμικού — και να χρησιμοποιηθούν με την ίδια ευκολία όπως και άλλα λειτουργικά συστήματα. Τα συχνότερα είναι τα Ubuntu, openSUSE, Debian, Mint και Elementary OS.\nΤο Linux είναι δωρεάν, ανοικτού κώδικα και ευέλικτο. Επειδή οποιοσδήποτε μπορεί να βοηθήσει με τον πηγαίο κώδικα, με σφάλματα και με ευπάθειες ασφαλείας, αυτά ανακαλύπτονται και διορθώνονται ταχύτερα από ό,τι σε άλλα λειτουργικά συστήματα. Και επειδή το σύστημα δεν χρησιμοποιείται τόσο συχνά όσο το Windows ή το Apple, στην πλατφόρμα Linux υπάρχουν λιγότεροι ιοί. Κάθε χρόνο, το Linux δημοσιεύει τον κατάλογο με τις καλύτερες διανομές Linux.\nΜπορείτε να βρείτε μια σύντομη εξήγηση για το Linux στη διεύθυνση: https://www.youtube.com/watch?v=JsWQUOEL0N8.\nΣυνδέσμους για τις διανομές μπορείτε να βρείτε εδώ: tails.boum.org (έχει αξιολογηθεί ως το πιο ασφαλέστερο και μπορεί να χρησιμοποιηθεί μέσω USB), elementary.io (καλύτερος σχεδιασμός περιβάλλοντος χρήσης), www.ubuntu.com (δημοφιλές και καλό για λάπτοπ), www.opensuse.org (φιλικό στον χρήστη), www.debian.org (καλό για διακομιστές) και www.linuxmint.com (φιλικό στον χρήστη).


ΑΠΟΕΛ:Το κύπελλο και οι ευκαιρίες στο μυαλό του Πουρσαϊτίδη – Athlitiki\nΑΠΟΕΛ:Το κύπελλο και οι ευκαιρίες στο μυαλό του Πουρσαϊτίδη\nΈνα πιεσμένο πρόγραμμα περιμένει το ΑΠΟΕΛ, αφού οι υποχρεώσεις σε πρωτάθλημα και κύπελλο είναι μαζεμένες. Δεν πρέπει να ξεχνάμε πως οι γαλαζοκίτρινοι έχουν ακόμη αρκετά παιχνίδια στο πρωτάθλημα, αφού το Β΄γκρουπ έχει 8 ομάδες, συνεπώς και περισσότερες αγωνιστικές.\nΛόγω και του προγράμματος αλλά και του γεγονότος ότι το ΑΠΟΕΛ θα δώσει-φυσιολογικά- την προσοχή του στο κύπελλο, ο Σάββας Πουρσαϊτίδης θα προχωρήσει σε αλλαγές, διαφοροποιήσεις και μερικό rotation στο πρωτάθλημα.\nΑυτή είναι μια μεγάλη ευκαιρία για μερικά νεαρά παιδιά να πάρουν τις ευκαιρίες τους και να δείξουν τι αξίζουν. Παράλληλα μέσα από μια σειρά τέτοιων αγώνων θα βοηθηθούν και θα αναπτυχθούν περισσότερο.\nΕξάλλου ο Σάββας Πουρσαϊτίδης έδειξε πως είναι ένας προπονητής που δεν διστάζει να δίνει ευκαιρίες.\nΟ Σιέλης και ο Κατσαντώνης ήδη παίρνουν σημαντικές ευκαιρίες, ωστόσο αυτές θα αυξηθούν ακόμη περισσότερο. Περισσότερο χρόνο αναμένουμε πως θα πάρουν και άλλοι παίκτες που το έχουν ανάγκη και είναι σε νεαρή ηλικία. Αυτοί είναι οι Κάρλος Ντίας, Αποστολάκης, Γαβριήλ, Κοκκινόφτας και Κούτσακος.


Με επιτυχία πραγματοποιήθηκε ενημερωτική ημερίδα στο 63ο Γενικό Λύκειο Αθηνών. – CYBERALERT\nΕνημερωτική ημερίδα για την ασφαλή πλοήγηση στο διαδίκτυο, πραγματοποιήθηκε από την Διεύθυνση Δίωξης Ηλεκτρονικού Εγκλήματος της Ελληνικής Αστυνομίας, στις 12 Δεκεμβρίου 2016, στο 63ο Γενικό Λύκειο Αθηνών.\nΤην παρακολούθησαν μαθητές και εκπαιδευτικοί του σχολείου με σκοπό να ενημερωθούν για τους κινδύνους και τις απειλές του διαδικτύου, τις σύγχρονες μορφές κυβερνο-εγκλήματος καθώς και την προσαρμογή στα νέα δεδομένα.\nΣτα αδικήματα και τους τρόπους που αυτά διαπράττονται μέσω διαδικτύου.\nΣτο φαινόμενο του διαδικτυακού εκφοβισμού, τους κινδύνους που ελλοχεύουν στις ιστοσελίδες κοινωνικής δικτύωσης καθώς και τη πρόληψη και αντιμετώπιση των κινδύνων που σχετίζονται με τις νέες τεχνολογίες.


Δεν βλέπετε το πρόγραμμα που θέλετε να μοιραστείτε; - Lync\nΔεν βλέπετε το πρόγραμμα που θέλετε να μοιραστείτε;\nΣε μια κλήση ή σύσκεψη με το λογισμικό επικοινωνιών Microsoft Lync 2010, μπορείτε να μοιραστείτε τα περισσότερα προγράμματα με άλλους συμμετέχοντες. Ωστόσο, υπάρχουν μερικά προγράμματα που δεν είναι δυνατό να χρησιμοποιηθούν από κοινού. Αν θέλετε να μοιραστείτε περιεχόμενο από αυτά τα προγράμματα με άλλους συμμετέχοντες στη συνομιλία ή σύσκεψη με Lync 2010, θα πρέπει να χρησιμοποιήσετε κοινή χρήση επιφάνειας εργασίας, αν υπάρχει αυτή η δυνατότητα.\nΤα προγράμματα που δεν είναι δυνατό να χρησιμοποιηθούν από κοινού είναι:\nΔιαχείριση εγγραφής Microsoft Lync 2010\nΠρογράμματα που εκτελείτε με δικαιώματα χρήστη που είναι υψηλότερα από τα δικαιώματα για το Lync 2010.\nΕπίσης, η κοινή χρήση προγραμμάτων δεν είναι διαθέσιμη αν εκτελείτε το Lync 2010 σε απομακρυσμένο υπολογιστή που χρησιμοποιεί λειτουργικά συστήματα Windows Server 2008 (προηγούμενη έκδοση του Windows Server 2008 R2) ή Windows Vista.\nΔεν συνιστάται να κάνετε κοινή χρήση του Windows Media Player σε καταστάσεις εμφάνισης, επειδή η εμπειρία προβολής δεν είναι η καλύτερη δυνατή.